
A mi a vallásban változó és maradandó.) 


Lehet-e a vallásban arról beszélni, a mi változó és a mi ma- 
radandó ? oly kérdés, melyre a felelet az álláspont szerint nagyon el- 
térő, s nagyon különböző lehet. A dogmatikus, a kérdésnek első ré- 
szére tagadólagos feleletet ad és az egész vallásra nézve csakis az 
utóbbit ismeri el. A skeptikus, a kételkedő pedig éppen megforditva 
az utóbbira ad tagadó feleletet és elsőt ismeri el. A dogmatikus előtt 
nincs a vallásban változó, a kételkedő előtt nincs maradandó. A dog- 
matikusnak a vallás mult időkről átörökölt hittételek, szilárd kövület, 
forradalmi viharoktól érinthetlen, változások olvasztó hevétől áthat- 
hatlan. Némely gondolkozónak meg a vallás a folytonos változások 
sorozata, melyeken ott lebeg a borongó enyészet árnyéka és sehol 
föl nem deriti az örökfénynek biztató sugara. A dogmatikus szemében 
a vallás forrása, a kijelentés is, az isteni tökélynek és dicsőségnek az 
idők folyamán csak egyszeri, csak egy adott időpontban való meg- 
nyilatkozása, Isten fényes ábrázatának csak egyszer való megmuta- 
tása, s a vallás és egyház változtatást nem igénylő, minden részeiben 
bevégzett, teljes intézmény. A kételkedő előtt pedig az isteni revela- 
tionak bármikor kisugárzó fénye, az isteni dicsőségnek bárhol meg- 
jelenése láthatatlan ama ködfelhőtől, melyet közte és az isteni fény 
között a bizonytalan kétség von. — A szellemi élet teljes bezártsága, a 
mennyei áldásnak teljes kimeritése, az ihletnek az ősforrástól való 
elszakitása, földi homályosságokra hagyott, mennyei tüzet fogni nem 
tudó világosság, elzárt egek, s alábukott, kegyelem hajszálon függő 
bünös lelkek egyfelől; a képzelet alkotta magasabb lét, vagyis illusio, 
a legszentebb aspiratiokban való csalódottság, százévek nagy vágyai- 
ból kiábrándulás, a legmagasabb eszmények fénylő, aranylapjának 
törlése másfelől; tehát az isteni az Istenségtől elszakitva, vagy pedig 
minden isteni bizonytalannak avagy a gyermekkor lélektanával, a 
kiskoruság csodaszeretetével megoldva, merő álomnak tekintve. 

Igy állanánk? E két ellenkező gondolatirány, e két szélső nézet, 
e két véglet közt kellene-e a vallásra nézve választanunk ? Megkötött 

és bezárt vallás, vagy semmilyen ? ! Nem ez az álláspont, a melyre mi 
helyezkedünk, melyet elfoglalni kivánunk. Mi nem követhetjük a vál- 
tozást tagadó első nézet hiveinek látszólag nagy többségét és nem 
kisérhetjük rokonszenvünkkel az utóbbiaknak kisebbségét. Szemeinket 
nyitva tartjuk a mindenfelölről jövő világosságnak és megkülönböz- 
tetünk, meg kell különböztetnünk a vallásban olyat, a mi változó és 
olyat, a mi maradandó. Mi nem áldozhatjuk fel a lényegest a nem 
lényegesért és nem tagadhatjuk meg az istenit, az örökkévalót a vál- 
tozó, az elmulóért. 


A mi a vallásban a változót illeti, a változás kiterjed az ösz- 
szes vallási képzetekre, fogalmakra, a vallásos gondolkozás minden 
megnyilatkozásaira, kifejezéseire, az egész vallás ismereti részére, te- 
hát éppen arra, mit sokan a váltizhatatlanság jellegével ruháznak 
fel. Az emberi fejlődés törvényeiben és az ismeretkör korlátoltságá- 
ban van, hogy az igazságnak csak részenként, sok változaton, modo- 
suláson és átalakuláson keresztül jut birtokába. A gyermek lélektana : 
a képzelem csodásvilága, de a melynek büvkörében mégis közeleső, 
kézzel fogható, concret tárgyak mozognak. A gyermek lélektana : 
a legcsodásabb képzelem a legtestibb tárgygyal együtt, a legmagasabb 
gondolat is érzéki jelvényben. De mily változáson, mily átalakuláson 
mennek keresztül később e képzetek, e jelvényes gondolkozások, mi- 
dőn a szellemi tehetségek fejlődnek, mikor az ész a maga elemző 
és alkotó erejével bévonul e képzelet-világba; és mint hulnak ekkor 
utjában e jelvények halomra, s mint lépnek elő a dolgok belső ösz- 
szeköttetéseire és lényegökre nézve a valósághoz inkább közelitő fo- 
galmak, eszmék, gondolatok, a képzeletnek csak az maradván fenn, 
hogy azokat kifejezze szép költői szinekben. És mily változást, mily 
forrongó forradalmat idéz elő az ész már megalkotott. fogalmaiban, 
kész rendszereiben, mikor egy új, magasabb eszme hinti világosságát 
az emberi lélekbe. S mennyit határoz, mily befolyással van a szükebb 
vagy tágasabb általános ismereti látkör, a melynek égöve alatt a szellem 
fejlődése történik, s a  gondolat-alakulás halad; az emelkedettebb 
fokozatokon minő meglepő módosulásai az addig ismert képzet- 
eszme, fogalomsoroknak ; a meszsze kiterjedő, világos égöv alatt, széles 
mezők hoszszán mint szánt végig s alkot az ismeretnek hatalmas új 
rendszereket Platoban, Aristotelesben a teremtő gondolat! L. 

És a látókör terjedettsége, az öszsztudás és Mr Altsábt szinvona- 
lának emelkedettsége nemcsak azokra az ismeretekre nézt határoz és 
hoz elő bennök módosulást, változatot, melyek a külső lát- 

ható dolgokra vonatkoznak, vagy melyeknek elemeit az ismerő egyén 
a környező létből s nem önön bensejéből meriti, hanem azokra az 
eszmékre nézt is, melyeknek világossága onnan felülről van, egyene- 
sen alászállva mélységes szemléletben, intuitióban. Mert az isteni ki- 
jelentés is csak abban az arányban nyilvánul, a mely mértékben van 
elkészülve a lélek a kijelentés befogadására. A szükebb légkörben 
nem terjed ugy a mennyei fény sem. Az elsóbb fokokban a világos- 
ságon sok homályosság van. Az emelkedettebb fokozatokon, a lélek 
teljesebb bémerültségében tisztábban vetődnek viszsza 3 mennyei su- 
garak. A különböző fokozatok tehát a kijelentett igazság ismertető 
jegyeire is eltérést, változásokat idéznek elő. 

Az emberiség vallási történelme e változásoknak a képe. 

Megjelennek az emberiség életében az első fokon, az emberiség 
gyermekkorában a legközelebbi, legérzékelhetőbb tárgyakkal öszszekötött 
vallási képzetek, melyekkel azokban felsőbb akaratot, hatalmat kerestek. 
A következő fokon már oly fogalmaknak adnak helyet, melyekben az 
egyes tárgyak külön szellemei, mint olyanok megszünnek létezni s a 
hasonlók csoportjai, az osztályok jelenségei megett gondoltatnak az 
Akaró Hatalmak, a titkos szellemek. A természeti erők személyesi- 
téseit a szellemi erők személyesitései egészítik ki. 

...A faj százéveket haladt s a vallásos szemlélődésre felgyülve 
a sok és bő anyag, az értelem elvonó, szétválasztó és átalánositó 
ereje hatalmasb, nagyobb méretekre nőve: megindul a magasabb 
eszmei áramlat, a melynek folyamából a világnak egységes nagy elve 
merül a sokféleségben létezők tengerén felszinre. Feltünnek a nagy 
történelmi kijelentések, a kijelentett nagy vallások. S kifejlik a dráma , 
mely az istenek harcza, lealkonyulás s Isten uralma. Kijelentett val- 
Jások foglalnak tért. Mindenik az Istentől kijelentettnek mondatik, 
de mégis mennyire különböző azokban az istenfogalom, mennyire kü- 
lönböznek az abból levont többi vallási s erkölcsi nézetek, a rajta 
felépített hit- s vallásgyakorlati rendszerek. Izrael kijelentése változ- 
hatatlannak mondatik és mégis a kérlelhetlen szigorral uralkodó, 
félelmetes Isten jelleme a Jézus vallásában mennyire átalakul, meg- 
változik. Jézus szellemi és erkölcsi világossága, mennyei kijelentése, 
legtökéletesebb vallása nyomában egy irodalom keletkezik oly 
korszakban, mikor a nyelv elég fejlett, elég gazdag, a legelvontabb 
eszmék, a legfinomabb árnyalatok kifejezésére. De a nyelvnek 
e gazdagsága csak arra szolgál, hogy ugyanazon kijelentésnek 
különböző szint adjon a kijelentés három első elbeszélésében, a 


nevyedik könyvben és a következő iratokban; és egészen mást, lé- 
alíg 

nyegesen eltérőt az új kijelentés könyveit követő irodalomban. Minő 
különbség a ,Jézus Atyja", a ki élő Isten és a között az ,Atya" 
közt, a ki a világnak létesülése, az  ,emanatio" előtti állapotban 
való Isten, vagyis szent nyugalomban levő erő és csupán az, csupán 
ennyi. Az istenfogalomban viszszafejlő irányban minő változás az az 
elmélet, mely a kijelentő Jézus személyét, azt, a ki által az isteni 
kijelentés történt, a benne kibocsátott mennyei fényért, a szellem új, 
csodás világosságáért az Isten-eszmének teljes kimeritésével magasz- 
talja, dicsőiti. Minő változás az I-ten tiszta fényében az, mely a kije- 
lentő Jézus tragikumával öszszeköttetésben az első gyönge ember, Ádám 
vétkéért, Isten ábrázatára sötét haragot von. Minő változás a vallás- 
ban az, mely az ember szellemi és erkölcsi nagyságát, a legszentebb 
istenfiuságot, a legtökéletesebb emberi eszményképet történelmi jelle- 
géből kivetközteti, s metaphysikai speculation tölragadja, és ezzel a 
mig egyfelől, mint erkölcsi eszményképet eltávolitja, másfelől az egy- 
ségelvnek csakis annyit használ, hogy azt, bármily finomitott alakban 
is, polytheismusba szállítja le! . . . 

A miveltségnek új elemei vetődnek az emberiség életébe. Régi 
és új miveltségek folynak öszsze, hatalmas százévek mennek át ne- 
münk felett, de csak ugyanazon jelenségeket ismétlik. Változások a 
tisztább szellemi igazság felé, a fejlődés változatai a vallásos gon- 
dolkozásban; és változások a tisztább igazságtól való eltávolodásban, 
a viszszafejlés tünetei az emberek többségében, nagyobb számában. Vál- 
tozások még azoknak a hitnézeteiben is, kik a megállapított hitfor- 
mákat változhatatlanoknak mondják, de a kik koruk felvilágosultsá- 
gával más értelmet csatolnak a hitnézetekhez, mint az a kor, a 
melyben megállittattak. 

A hitformák, a hitnézetek, hittanok, a vallási gondolkozás ki- 
fejezései változnak. 


De e változásokból nem következik bizonytalanság, nem követ- 
kezik kétségbevonás és nem következik az egész vallásnak tagadása, 
mintha abban semmi maradandó, semmi nem-változó ne lenne. Az 
emberi tehetségek tévesen ismerhetik fel az igazságot, a miből foly- 
nak a változások, de ezekből a változásokból nem következik az 
igazságnak tagadása, hanem éppen feltétele. 

Az igazság felismerése annyi mint az ember tehetségeinek 
hozzá való fejlettsége, a látókör világossága és a környezet alkalmas 
volta. A fejlettség teljességében, a tiszta látásban jelenik meg az 


, , 


igazság a maga valóságában. De azért nincs-e olt már az emberi 

szellem első nyilvánulásainál, nincsen-e ott már a képzelemnél, nin- 
csen-e ott mint sejtés, habár téves formában, habár félreverődött 
sugarakban is? Az igazságnak elszórt téveteg fénye 15 nem éppen az 
igazságnak a feltétele-e? A dolgok lényegéről, viszonyaikról  alko- 
tott téves képzetekből, fogalmakból, a változó, módositott rendszerek- 
ből az következik-e, hogy nincs a dolgoknak valódi lényege, viszo- 
nyaiknak, öszszeköttetéseiknek való rendszere ? . . . Nem volt-e álló test a 
nap akkor is az égen, mikor mozgó pályában futatta körül a tudat- 
lan képzelem. Nem mozgott-e földünk akkor is az ürben, a mikor 
Plato  gyémánt-tengelyén nyugodni látszott, s a szép callagos égbolt 
volt az, a mely körülfordult? ! 

A vallási igazság a legmagasabb szemléletben jelenik meg tel- 
jességben. De azért nincsen-e ott már az emberiség életének első fo- 
kán, habár homályosan látva, bár nem jól ismerve, habár a szellemi 
az érzékivel öszszekötve, egynek véve. Nincsen-e ott a vallási viszony- 
nak érzete, habár annak mivolta, lényege a külső áldozatok engesz- 
teléseiben tévesen van fölfedve. A valiási képzetek, fogalmak  válto- 
zásaiból, a változó vallásrendszerekből az következik-e, hogy a Szel- 
lemi Igazságnak nincs való létele, a szellemi, fensőbb viszonynak va- 
lódi rendszere?! A szorosan vett tapasztalati tudásban elfogadott, 
kétségbe nem vont főbb igazságok — substantia, erő, okság — mivel 
láthatóbbak, avagy nem a lélek közetlen szemlélete utján jőnek-e 
ezek is, mint a vallási, a szellemi igazságok, világosságra ? ! . . . 

Az Isten-gondolat, az Isten-eszme mindenütt ott van az ember 
tudatában, habár a kezdetleges állapotban, az első fokokon mint egy 
homályos tükörben részekre szórodva, de e részek is az embernél 
fensőbb hatalomra mutatnak. Ott van minden változásokban, hogy 
e változásokból aztán a téves hiedelmek árnyai felett e fénytöredékek 
valamely magasabb szemléletben, a gondolat és lelkiismeret mélysé- 
gein öszszegyüljenek és kiemelkedjék az Isten-eszmea maga nagy 
egységében; és hogy aztán a legmagasabb szemléletben, a mennyei 
szeretetet a csillagok szelid világán átfogva, kisugárolja a legtökélete- 
sebb lényt, a legtökéletesebb szellemet, a mi Mennyei Atyánkat, 

Az Isten-gondolat, az Isten eszme mindenütt ott van az ember 
tudatában, az első embernél, ki megrettenve áll a nagy Universum, 
a Mindenség előtt, s a mostaninál, a ki bár belőle sokat ismert meg, 
de azért, ha szemeit megnyitja, nem kevésbé csodál. Mindenütt ott 
a vallási viszony, mely az embert egy fensőbb Akarathoz, egy fen- 
sőbb Lényhez köti, melyet az első ember magához oly közel keresett, 


s mely ma sincs egyikünktől se meszsze. 

A vallások változók, de a változatokban magukkal viszik a 
maradandót. A mely változatok a fejlés fölfelé való vonalában esnek, 
azok a vallásban a maradandót jelzik. A mit a változások a Szellemi 
Igazsághoz való közeledésben, a tisztább szellemi látásokban adnak, 
az a vallásban a maradandó. Az Isten-eszme valódi fénysugarai, s maga 
a vallási, a szellemi viszony, a szent aspiratiok és az isteni élet, ez a 
mi a vallásban maradandó. 

TS ÁSÁSÜE 

A mindenség megnagyobbodva szemeink előtt. ÚJ csillagok fel- 
tünve. Uj terek nyilva, melyeken túl ujabb, nagyobb terek követ- 
keznek, melyeknek a végtelenben a határa . . . A mindenség kiter- 
jesztve mérhetlen időkig: kiszámitbatlan, végtelen távolok, melyek a 
kezdet, az első légzés és e percz, e jelen pillanat közt vannak. A 
világtestek benseje mint egy új világ felfedezve, hol elrejtett erők 
szenderegnek, de a melyeknek hatása alatt hullámokba verődnek a 
más világtesten a tengervizek. Légkörükben hatalmas villanyfolyamok 
áramlanak, melyeknek törvénye nemcsak félelmes zivatar, hanem 
csöndes hatás is, bár mindig ugy haladnak, mint a gyorsröptű gon- 
dolat. Erők váltakoznak, de nem vesznek el, hanem csak új alakban 
jelentkeznek. A  világtestek egymáshoz mint távol eső szivek 
vonzódnak. — A mindenség megnagyobbodva szemeink előtt! Vilá- 
gunkban új jelenségek feltárulva. Nemünknek új csoportjai a távol 
szintérről látásunkba jőve, ősidőkről, eredetről, közösségről nekünk 
hirt beszélve. S közelünkben új nagyszerüségek, milyenekről hajdan 
még álmodni sem merészelt a képzelet. Az ember munkájában új 
erők alkalmazva, melyek most növényzetet varázsolnak terméketlen 
pusztaságra, majd meg féket vetnek a rombolva rohanó elemeknek. 
Az ember munkája új hatványozott erők alkalmazása, a melyek itt 
szilárdan álló fenséges műveket emelnek, amott meg örökös forgata- 
gait szédületes gyorsaságban viszik a sima fölületen tova a nagy- 
szerü erőműnek. Az emberiség gyors és nagy menetekre fölnövekedve. 
Az emberiség miveltsége nagy arányokban megnőve. 

A mindenség megnagyobbodva szemeink előtt. A mindenség és 
az . . . Isten hatalma. Mind e nagyszerüségek közt, melyeket a meg- 
nagyobbodott mindenség és a megnőtt emberiség mutat, lelkünken 
átfénylik. lelkiismeretünkön ott ragyog a tisztább szellemi gondolat, 
s lelkünk fényén, keblünk mélységén az egy örökkévaló Isten vonul át. 


Péregri DÉNEs, 


A keresztény vallás jellemvonásai. 


Alap ige: I. Tim. 6. r. 20, 21 v. 
,Oh Timotheus! a nálad letett 
tudomány kincsét őrizd meg, tá- 
voztatván a hiábavaló szó-ujitá- 
sokat és a hamisan ugynevezett 
tudomány ellenvetéseit, melyet kö- 
vetvén némelyek, a hittől elsza- 
kadtak.. 


Ma az ész uralkodik minden irányban, a tudomány minden 
ága fölött. S a vissgáló, a kutató szellem a bibliát is felkereste bi- 
rálataival: De azok, kik a bibliával, mint ilyennel nem foglalkoznak, 
figyelmen kivül hagyják. hogy a mai bibliamagyarázó, kinek a tu- 
dományos szellem az ész fegyvereit kezébe adta, folyton munkál a 
biblia s a bibliai iratok birálatán. Jól i5 van ez igy ! Csakhogy, mi- 
kor a vallás-tudomány maga megteszi lépéseit, akkor szinte ta- 
pasztalatlanság, ha más tudományok, mint természettudomány, böl- 
cselem átcsapnak a vallás-tudomány mezejére s ott akarják ujabb- 
kori magasabb vivmányaikat, hogy ugy mondjam, fitogtatni, a hol 
arra — hivatva nincsenek. A vallástudomány független! 5 a mit 
az emberi ész a tudománynak bármely ágában elérhet, azt felhasznál- 
hatja. sőt fel is használja, de ezek neki csak a mások által előké- 
szitett kövek, melyekből aztán idők folyamán épiti egyre amaz épü- 
letet, melyről le lehessen olvasni az Isten és a lélek kérdéseire a 
megnyugtató feleletet. A vallástudomány nem zárja ki a fejlődő tudomány 
vivmányait, sőt örömmel ad helyet a maga terén a felvilágo- 
sodás, előhaladás s a nyomról-nyomra haladó kutatás szellemének. 
De ha azok birálják fölül e vallástudományt, a kik más tudomány- 
ban válnak ki, birálatuk nem lehet összhangzó e tudomány igényel- 
vel. Hogy hogyan bánnak el az ujabb tudomány és bölcselet képvi- 
selői éppen a kereszténységgel, mutatja az, hogy ugy nyilatkoznak, 
hogy a keresztény vallást tulhaladta az ujabb tudomány és bölcselet. 

Való, hogy gyors fejlődésével, mintegy jelezte a kereszténység 
előtt, hogy őrtornyait kiigazítgassa, vársánczait jó karba helyezze, 
gondoskodjék magáról, annál is inkább, mert eshető támadás esetén, 
lehet, egyedül marad, önön erejére lesz utalva, hogy magát megvédje. 
De legkevésbbé sem állíthatjuk, hogy oly diadalmenetet tartbatna AZ 
ujabb tudomány és bölcselet a kereszténység fölött, mint a minőt a 
kereszténység tartott zsenge korában a pogány hit és bölcselem fölött. 
Nem, mert bármennyire hangsulyozza 15 vivmányait, semmi nyoma més 

annak, hogy érinteni merte volna a legfontosabb kérdést, mely nélkül 
győzelem nem lehet, t. i., hogy hagylael a kereszténység ama helyet, 
melyet ma elfoglalva tart, mert sokkal illetékesebb ott az aralomra 
az ujabb tudomány, illetőleg a bölcselem. 

Hisz a Krisztusban nyert kijelentést, az eszméket, melyeket a 
keresztény vallás előnkbe tár, a vallástudomány tudományos vizs- 
gálódása, a biblia birálata, mely elválasztotta a regétől az igaz tör- 
ténetet, a költészettől a való dolgokat, a vallásbölcsészet, mely 
más vallásokkal összehasonlitotta, — a legmagasztosabbnak mutatják és . 
nélkülözhetetlennek az államok, a közmüvelődés, az ember társa- 
dalmi és lelki életére nézve. S ha ez-igy áll, honnan jőnek mégis 
oly hangok, melyek a kereszténység jelentőségét kisebbiteni igye- 
keznek ? 

Bizonnyal ama szellem nyilatkozik igy, mely gyülöl mindent, 
a mi vallási, az ugynevezett világi életet hajhászók vagy a sokat 
olvasott képzelgők azok, kik minket is magukkal szeretnének rán- 
tani. De az apostol komoly intése lebegjen szüntelen szemünk előtt : 
, Oh Timotheus! a nálad letett tudomány kincsét őrizd meg." 5 jer- 
tek, hogy hitünkben annál szilárdabban  megállhassunk, lássuk meg 
e jelen órában: , Minő az a tudomány, mely őrzés végett nálunk le- 
tétetett, vagy más szóval: Mik a keresztény tudomány jellemző vo- 
násai? Hogy megismerhessük vizsgáljuk annak: I. eredetét, II. szel- 
lemét, III. áldásait. 


Eredetét. 

,A teljes irás Istentől ihletett", mondia az apostol. S a szent- 
irás, melyen a kereszténység áll, a Krisztusban nyert kijelentést fog- 
lalja magában, melyet Isten közölt mi velünk, a melyben különösen akkor, 
mikor abban a legnagyobb szellemek hisznek, kételkednünk nem sza- 
bad. Igaz, hogy egész más világitásban mutatják nekünk a vallást a 
a különböző egyházak tanai, hitczikkelyei s hitelvei, de ez a kije- 
lentés igazságát meg nem ingathatja. Mert való, hogy ha mi föltár- 
juk a hitelveket megállító tankönyveket, arról győződünk meg, hogy 
némelyekben kevés a lélek s sok helyt még az értelem is hiányzik 
s a mi még inkább zavart okoz, tele vannak ellentmondásokkal, 
vagy éppen vak hittel. De mindezek csak a különböző vallásfelekeze- 
tek fölfogásait foglalják magukban, s távol állanak attól, hogy a ki- 
jelentésre, az isteni lélek eme magasztos megnyilatkozására árnyat 
vethetnének. Tehát a világi tudománynyal szemben bátran reá mu- 
tathatunk amaz igazságra, mely a keresztény vallás eszméinek isteni 
származását igazolja. 

. Mert nemcsak az ó-szövetségben van isteni kijelentés, hanem 
az ujban is. Sőt mig a régi kinyilatkoztatás külső volt. a mennyiben 
Isten szinről-szinre jelent meg Mózesnek és az ó-szövetség prófétáj- 
nak, addig az uj szövetség kijelentése benső: a léleknek a lélekben 
való nyilatkozása. Ez nyitotta meg előttünk lelkünk és a Világ-lélek 

között levő ama benső viszonyt, mely az Istent atyává, a Kwisztust 
fiuvá s minket az Atya gyermekeivé avatott föl. 

S ha a tudományos szellem és vizsgálódás részekre szedi a 
szentirást s kiválasztja a történeti igazságokon nyugvó részleteket s 
minden más egyebet a legendák, mesék, képes beszédek, példázatok 
országába üz is, akkor is megmarad a biblia tanitásából a kijelentés 
magasztos összhangzó nagy müve, megdönthetetlen igazságául annak, 
hogy az eszmék, vallástanok, melyeket a kereszténység hirdet, 15- 
teni eredetüek. Szép jellemvonása ez K. H.! a keresztény vallásnak 
és igen fontos. Ha ezt tudjuk, akkor többé a mi isteni, azt össze nem 
téveszthetjük azzal, a mi emberi, s nem adunk előnyt semminek 
sem az isteni lélek megnyilatkozásával szemben. Szép jellemvonása 
ez a mi vallásunknak, mert ha ezt tudjuk, akkor nem áldozzuk 
föl az anyagias törekvéseknek az eszményit s a mindennapi  étet 
kérdéseinek a lelki életet és a vallásosságot. , Mert valami Istentől 
származott, meggyőzi e világot" s 8 bizonynyal, mint minden irány, 
mely az emberiség szellemi életében mutatkozik, idővel meg- 
változik, ugy nemsokára alámerül a most mutatkozó anyaglasság 
(realismus) s  fölülemelkedik s az eszményi (az  idealismus), a 
melynek körébe tartozik a vallá Is. ,S7az a hatalom," mely. meg- 
győzi a világot, a mi hitünk", a keresztény vallás, minthogy szár- 
mazása Istentől van. 

Az isteni eredet szép jellemvonása a keresztény vallásnak azért 
is, mert életünk legfőbb kérdéseire teljesen megnyugtató választ 
csak e tudománytól várhatunk, mint a mely lelki világunk, földi és 
földöntuli lételünk dolgairól a legtisztább magyarázatot adhatja, a mi 
végre lássuk 


il; 


Szellemét. 

Ha belépünk amaz országba, a hol a Krisztus uralkodik s hová 
a keresztény vallás vezet, lelkünk előtt egy örök zöld mező nyilik 
meg, mely boldog reménységgel tölti el szivünket. Ennek tájain dus 
virágok nyilnak, gazdag erek csörgedeznek, szép növények diszlenek 
gazdag szinben váltakoznak hegyek, völgyek és halmok. A völgyekben 
vissza-vissza csillámló patakok kigyódznak, a hegyeken ünnepi fény- 
ben ég a nap, feléjök hajolva áll az ég kék sátora. Erdő, mező gaz- 
dag szin-pompában állanak, melyeknek észak hervasztó szele nem 
veheti el soha ékességöket. Ez ország fölött a szeretet napja fény- 
lik s egén a csillagok a bizalom fényeként tünnek föl az éjszakában, 
mely a nyugalomnak csendes éjjele, s melyben az álom enyhe, mint a minőt 
az elfáradt kebel csak a hitölén nyerhet. Ez országban a boldog egyet- 
értés angyala lakozik, — törvénye a szeretet, temploma minden ke- 
bel, melyben a Krisztus szelleme az oltár, a honnan ima, áldozat 
száll az Urhoz. Éltető lelki eledele Isten beszéde, mely soha el nem 
mulik, életvizének forrása Istennek szent lelke, melyből buzog az élet- 
nek vize. Szelidség, kegyesség, alázatosság, jótékonyság ékességel itt 

az emberi kebleknek s azért nincs itt elvetve senki. A szegény, a 
koldus, inségben szenvedő önként jövő jótettek gyümölcseivel elégi- 
tik ki szükségleteiket, törlik le könnyeiket. Az árvának van mene- 
dékhelye, az özvegynek otthona, csend, béke uralkodik közelben, tá- 
volban. Mint midőn a pirosló hajnal a regg szürkületében elönti bá- 
jait a hegyek ormain, oly biztató remény nyugtatja meg itt a szivet, 
a lelket, a miért az emberek arczain boldog megelégedés, jővőnkbe 
vetett bizalom látszik. Ez ország az Isten országa s erre czélzott 
Jézus, midőn kinyilatkoztatá a papi fejedelmek előtt: ,az én orszá- 
gom nem e világból való." S a Krisztus által megmutatott emez or- 
szág látszólagos ellentétet mutat a világi élettel szemben. 

Eszményinek tünik föl, különösen akkor, mikor a világi élet majd 
élvvel kináló pillanatait kivánja áldozatul, majd érzéki lényünket 
levetkőzve lelkiekké óhajt átváltoztatni. Isten országa és a világi 
élet ezen  (dualisticus) ellentétes vonását, a mely elválasztja a 
kereszténység magasztos eszméit ésa világi élet elveit, maga a Krisz- 
tus beismerte, mikor a világot megkülönböztette az ő országától. 
Sőt ki is jelentette, hogy azok: ,a kik szentül akarnak élni a Jézus 
Krisztusban, háboruságot szenvednek". Szembe állítván az ő szellemét 
a világ szellemével, igy szól: ,Ha e világ gyülől titeket, tudjátok 
meg, hogy engem gyülölt előbb, mint titeket. Ha e világból valók 
volnátok, e világ a mi az övé, szeretné azt, de mivelhogy nem e 
világból valók vagytok hanem én választottalak titeket e világ közül, 
azért gyülől titeket e világ." 

Ez ellentétet (dualismust), mely ekként a keresztény vallás és 
a világ között fönnáll, az ujabb vallástudomány elenyésztette. Amaz 
országot tudnillik nem külön állónak s a világon kivül levőnek tünteti 
föl, hanem lehozza a földre s azt tanitja: hogy Isten országa mi 
közöttünk van, az az itt létesül. 

Ez ujabb fölismerése a vallástudománynak, összhangba hozza a 
mennyet a földdel s a keresztény vallást belévezeti a világi életbe s 
megállaptíja a tudomány és vallás, a világi élet és a keresz- 
tény erkölcsi rend között az összhangot s jó irányba vezet, de az 
ellentét (dualismus) még is csak akkor szünik meg teljesen, mikor 
a keresztény vallás át fogja hatni a világi szellemet s a maga kön- 
tösébe öltözteti. Ezen munkál ma már minden józan vallástudomány. 

5 valóban, ha egyszer az a szellem, mely magától a Krisztus- 
tól származik hatja át a világot, akkor megtalálja az emb-riség 
a vallás erkölcsi élet tiszta talaját, akkor az emberiség szeme előtt 
a Krisztus fog állani, mint a ki emberből lett Krisztussá, hogy igy 
nekünk a legszebb példányképünk legyen. Csakhogy e szellembe bele 
kell élnünk magunkat, a mi végre első lépésünk: megismerni Krisz- 
tus szellemi világát. Csak hogyha meg tudunk valamely  dol- 
got magyarázni, ha valamelyik tudomány mezején magunknak 
jártasságot szereztünk s ha Istenről s a vallásról vannak bizonyos 
fogalmaink, ne gondoljunk, hogy mi a Jézus életét már ismerjük s 
az ő szellemi világát láttuk, hanem fogjuk ugy föl, hogy a Krisz- 
tus mélyebb megismerése lelki nagyságot, hittel párosult mély értel- 

met igényel s ekkor is jobb hinni eszméiben, mint tán azokat könnyedén 
fölülbirálni. Nem lehet, hogy mi be ne lássuk eme szellemnek jelentő- 
ségét a közerkölcsiségre, államra, társadalomra és az egyénre egyaránt. 

S midőn mi e szellemben élünk és azt terjesszük a mi kö- 
rünkben, saját lelkünk üdvét ésaz emberiség boldogitását munkáljuk. 
De lássuk ezt beszédem harmadik részében, személjük a keresztény 
vallásnak 


III. 


Aldásait. 

Ha végig tekintünk a föld képén s csak egy pillanatra kisza- 
kitjuk magunkat az összesből, s az emberiség nagy munkaterét vizs- 
gáljuk, ugy tünik föl az emberiség előttünk, mintha az egy nagy 
bányán dolgoznék, kutatná, keresné folyton a kincseket s mindent 
megvetne, a mi nem csillogó ékkő vagy valamely más disz-tárgy. 

Látjuk, hogy a világvárosban, a hol a füstölgő gyárak, órlá-i 
paloták s a közboldogságot előmozdító más alkotások állanak előt. 
tünk, a kis helységben, hol a mező sürgő-forgó munkásai dolgoznak, az 
emberek mind egy czél : a boldogság felé törekesznek, az egyén ugy mint a 
társadalom, egyik nép ugy, mint a másik, csak az eszközök különbözők, 
melyekkel azt elérni igyekeznek. 

S ha az emberek boldogsága után tudakozódunk s a meg- 
elégedés áldott tüzhelyeit kutatjuk, a nyugodt élet csendes munkás- 
ságát keressük: be fogjuk látni, hogy a sok lótásfutás, kincs- 
keresés és csak a folytonos munka nem boldogitja az emberiséget. 
Hiányzik igy a világból valami, hiányzik az életből az alap, 
melyen az egyének boldogsága fölépülhetne. Olyan ez a kép, 
a melynél kétségtelenül a vallás áldásai nincsenek jelen, mint a 
test lélek nélkül, — üres valami. § ha ez igy van, miért nem óhajt- 
juk az emberiség boldogságát élővé tenni s az egyén jóllétét oly 
alapra fektetni le, melyet a csapások, a szenvedések meg ne ingas- 
sanak. $ midőn mi a vallásban egy ily drága kincset birunk, mél- 
tán kérdezhetjük, hogy miért nincs a vallásosságnak szentelt oltá- 
runk? Hisz a vallás, oly nyugalmat önt keblünkbe, mely  nélkü- 
lözhetetlen az élet fárasztó küzdelmeiben. Vegyük csak az áldáso- 
kat, melyeket a vallás áraszt mi reánk. Az erkölcsiségünk őre, lelki- 
ismeretünket megovja és nemes cselekedeteinket s keresztény szellemben 
folytatott életünket megszenteli. ; 

A vallás egy oáz az élet tengernyi sivatagán, mely körül viz fakad, 
zöld pázsit terül el, a hol mi az élet gondjai közben enyhe pihenő 
helyet találhatunk. Egy világító torony az éjszakában. mely  lelkün- 
ket a bün, a kisértet ezer meg ezer örvényt sodró hullámai közül 
révpartra vezérli. Vagy csillagfény az éji homályban, mely bizodal- 
mat ültet keblünkbe s folyton elöttünk lebeg földi vándorlásunkban. 
Vagy mi az, mi erőt ad az élet leverő pillanataiban 5 megtart a 
veszélyben s elviselhetővé teszi a sors szeszélyeit? A vallás az, imely 

a kereszténység történetében magasztos ihletét milliók meg milliók 
szivében mutatá meg. És a keresztényvallás ilyen áldásaival szemben ho- 
gyan? közönyösek lehetnénk ? 

Vagy talán a lélek külön nem létezésének hite az, mely a val- 
lásosságot némelyekben kisebbiti, csökkenti ? 

Hisz van lélek! bizonyitja az emberiség sok ezeréves története, 
mely sehol sem tagadá meg annak lételét. 

Van lélek! Avagy a csendes órák ihletett perczei honnan szár- 
maznak, ha nem a lélekből, a mely ihletett müveket teremt. 

Van lélek, mert honnan a gondolat, az érzet, tehát a tulajdonkép- 
peni élet, ha nem a lélekből fakad az!? 

Van lélek, a mely éltet; a test csak külforma, mely idővel el- 
enyészik. Állandó csak a lélek, mely hasonló ama lélekhez, mely a 
világban egyedül áll változatlanul Aztán ittis minden egyéb változó, 
mely folyton eltünik, alakul s meg ujra szűletik. Minden a mi anyagi 
a kohókban és mühelyekben köddé, párává, gázzá változtatható, de 
a lélek változtathatlan. És ezt a lelket a keresztény vallás áldásat 
boldogitják. 

Miért hát, hogy a vallásosságot nem pártoljuk, a maga értéke 
és becse szerint. Es miért, hogy tapasztalnunk kell a keresztény 
vallás-ellenes lépéseket korunk nevelési irányzatain is, melyek egé- 
szen eltévesztettek a vallásos alap nélkül. 

Miért a vallás: erkölcsirend ama fölfogása: legszebb vallás 
a becsületes munka, mely az erkölcs tisztaságát őrzi, a helyes élet, 
mely a müveltséggel összhangzik. Szóval az erkölcsi életrend tulsulyra 
emelkedési kisérlete a hitélet felett. 

Ha nem is helytelen a mindezeket szülő gondolat, de kirí be- 
lőle a vallásos élet legmagasztosabb kincse, a hit iránt való közö- 
nyösség, a mi már a vallásos élet alásülyedésének igen komoly tanu- 
jele. , Hit nélkül pedig lehetetlen, hogy valaki kedves legyen Isten 
előtt." S ha elvesszük a vallás üdv-tanát, a jövő élethez kötött re- 
ményét, az isteni gondviselést, melyek a vallás nélkül reánk nézve 
elvesznek, kikaptuk az erkölcsi világrend alól a talpkövet és az fönn 
nem állhat. Nem, nem! K. H. nekünk, a kik ismerjük a keresztény 
vallás ama magasztos jellemvonását, mely szerint szellemi áldásaival 
lelkünket megtartani, fölemelni, üdvöziteni van hivatva, az olyan fel- 
fogást, származzék az bárhonnan, a mely a keresztény vallás terje- 


dését gátolná, nemhogy pártolnunk, hanem még figyelemre méltatnunk 
sem szabad. a 


. . Igy kivánja ezt a keresztény vallás, melynek eredetét, a mely 
isteni, szellemét, a mely egységes, s áldásait, melyek lelkünk legszen- 
tebb kincsei, éppen azért mutattam föl, hogy megerősitselek titeket 
a vallásban való állhatatosságban a világi elvek, a tudományok és 
más felfogásokkal szemben. 4 

Legyen tehát hitünk szent előttünk! 

Alljon előttünk a mult, melynek égő máglyái, sötét börtönei a 
keresztény vallás szentségéről, az emberiség dicső történetei annak 
hatalmáról tesznek bizonyságot 


. 

Alljon előttünk a jövő, melyben az emberiség boldogságát, az 
államok fönnállását, a társadalom erkölcsi életét semmivel sem biz- 
tosithatjuk, ha ezt a vallást nem ápoljuk. 

S álljunk azért erősen a keresztény vallás mellett, a nálunk le- 
tett tudomány kincsét örizzük meg. Amen. 


DRÁkK FegRRwcz. 


Az alsó-felső szováthi unitárius egyházközség tör- 
téneti rajza. 


Alsó-Felső Szováth Kolozsvármegyében fekszik 35 kilóméter- 
nyire Kolozsvártól a Mezőség nyugoti szélében. Az unitárius templom 
fa-tornyával épen a falu közepén fekszik egy szép dombou, a hon- 
nan igen szép kilátás nyilik az egész falura és határának egy ré- 
szére. Az 1890-ik évi népszámlálás szerént F.-Szováthnak 1082 la- 
kósa, A.-Szováthnak pedig 799 lélek száma . volt, összesen 1881, a 
miből 617 unitárius, vagy 430 református, a többi gör. kath., gör. 
keleti és izraelita. 1349-ben (Esp. vizzg. j. k. 119 1.) a két falu uni- 
tárius lakósainak száma 411 volt. 1854-ben 407 a lélekszám. (Esp. 
v. J. k. 133 I.) A haladás szembetünő, nagy nehány tized alatt. 

Van a községben unitárius, református, gör. kath. és gör. kel. 
egyházközség és temploma, papja van mindenik felekezetnek. Nem- 
zetiségre nézve mintegy ?/,:de magyar, a többi oláh. Legtöbb unitárius 
vallásu. Ez az egyházközség a legrégibb ebben a községben. Hogy a 
Mezőségen fenmaradott és magyarságát megőrizte részben, az a 
nagynevü Suki családnak és papjainak köszönhető. 

Az alsó-felső szováthi unitárius egyházközség egyike a legré- 
gibb ekklézsiáknak. Az unitárius vallás hajnalán azonnal megalakult. 
A "Suki család, a mint áttért az unitárius vallásra, ezt a községet 
is azonnal a korszelleme az unitárius eszmék zászlaja alá sodorta. 
A legrégibb történeti adat ezt tanusitjaa hogy már 1625-ben létezett. 
Ennek az ekklézsiának a történelme össze van forrva a "Suki Hor- 
váth családok történelmével. 


Templom, harangláb, czinterem, temető. 


A templom egy szép dombon fekszik éppen a két falu között 
középen. Innen van a legszebb kilátás, a honnan mind a két község 
látható. A templom kitünő kőből van épitve. Épitési ideje nem tud- 
ható. Valószinü, hogy a katholikusoké volt E mellett bizonyit az is, 
hogy a keleti felében egy kinyulása van, a hol az oltár lehetett s 
ezen a felén észak felől egy ajtó nyilása is látható. A régibb részé- 
nek szélessége 61/, méter, hosszusága 13 méter, magassága 7 méter, 
stakaturos felül a padlása. A kisebb részének hossza 5 méter, szé- 
lessége 41/2 méter. A két rész közötti fal bolthajtásos és ennek a 
bolthajtásos falnak az északi részében van a szószék pompás fara- 
gott kőből, felette égszinkékre festett korona -az ismeretes pelikán 

madár és fiai ábrával a felső részén. A templom déli és nyugoti fe- 
lében van két pitvar s ezekből van a bejárás. A templom keleti és 
nyugoti oldala a nagyobb részének tüzfallal van épitve. Fedele zsin- 
dely mind a két résznek. 

"Suki László 1790-ben megújittatta saját költségén, a mint a 
templom északi felében levő emléktábla felirata tanusitja.: 1839-ben 
az ekklézsia költségén bezsindelyezik a templomot és a haranglábot.? 
1886-ban a templomot ismét kijavittatják. A költségeket közadako- 
zás utján fedezik. Ez a javittatás másfél ezer forintnál többe került. 
Sajnos, hogy egy költséggel nem nagyobbitották meg a templomot, 
mert az a 26 szék, a mennyire hely van, nagyon kevés még közönsé- 
ges vásárnapokon is a hivek befogadására. Ha az ekklézsia tagjai 
még inkább szaporodnak, a templom megnagyitása elől nem térhet ki 
az ekklézsia. 

A hivek a templomba 1856-ban közadakozás utján egy szép 
kis orgonát vásároltak 200 pengő forinton.? 

1886-ban renováltatták az orgonát, most ismét várja a meg- 
igazittatást. 

5 A harangláb fából van alig 8 méternyire a templomtól kelet felé. 
Épitési kora nem tudható. Mikor a templomot ujitották a haranglá- 
bon is igazitottak ugyanakkor. 

Van benne két szép harang. A nagyobbon következő felirás van ; 

Felül: SZOVÁTI UNITARIA ECCLA KOTSEVEL CSIÍNÁLTATOT. 

Alatta: GYÖRGY MAR: CURATORSA: ANNO 1749. 

Legalul a szélén: GEORGU NEMES FECIT. 

A kisebb harang felirata : 

AZ ALSO FELSŐ SZOVATI UNITARIA ECOLBSIA MAGA KOLTSR. ANNO 1769. 

Az alsóbb sor körirata: SZEKEL MIKLÓS CVRA: ISTEN DITSŐ. ÉS 
SZIGRTHI. ISTV. EGYH. GEN. ÖNTETKE. 

Volt ezelőtt is két harang, de a szájhigyomány szerént a tóba 
rejtették el a tisztáson háboruidején. Keresték, de nem találták meg. 

A czinterem deszka keritéssel van körülvéve. 183836-ban meg- 
ujitották. 

Nyugot és észak felől is az ekklézsia gondozta kerítéssel. 

A czinteremben ákácz, szilva fák vannak ültetve. 1893-ban sé- 
tány létesittetett benne. 

A templomba vezető ut borostyán bokrokkal van körülvéve. 

Van egy régi és uj temető, ez utóbbi ákáczfával körülültetve 
1893 év tavaszán. A temetők iránt nincs meg a kellő kegyelet, ezt 
sajnálattal kelle tapasztalnom. 


1 Az emléktáblán a "Suki ezimer is ott van. A felirat a következő : 

Arma familia nobilium, de "Suk renovatam sumtibus Ladislai de "Suk 
ano, dni MDCCXC. 

T. Cor. VII. vers. VI. Nobis tamen unus est deus Pater ille a guo om- 
nía et nos in ipso, et unus dominus Jezus Christus, guem omnia et nos per 
ipsum. Felirat van a szószéken is, 

2 L. Számadási j. k. 1839 évről. 

3 Esp. vizsg. j. k. 140 I. 

Papi, mesteri ház, ekklézsiai belsőségek. 


A papi ház két szobából és konyhából állott, közepén egy pit- 
var, a mely elválasztotta a konyhát a szobától. A régi papi ház, a 
mint a rajta levő mestergerendán levő felirat tanusitja 1797-ben 
épült fenyőfából, egy szoba, konyha és pitvarból állott. 1837-ben az 
egy szobához Sándor István papsága idejében egy kisebb szobát tol- 
danak észak felől. Ez a papi ház 1892-ik évben lebontatott és be- 
lőle a most meglevő gabonás épült a papi telken. t 

A mostani papi ház 1892-ik évben épült. Van benne három 
szoba, konyha, kamara, veranda a kertfelől északon, tornácz dél- 
felől, pincze. Szóval a mostani papi ház egyike legszebb parochiális 
épületeinknek, költsége 3859 trt 35 kr volt, a miből 2000 írt teher 
nehezedett az egyházközségre, melynek egy része törlesztve van már. 
Jelenleg van istálló szinnel, disznó-ól, gabonás, törökbuza-kas, tyuk- 
ól, sütő kemencze, csür. A gazdasági épületek a csür kivételével 
1892 és 1893-ik évben épültek. 

A papi telck északi fele gyümölcsös, nagy része 1891-ben és 
1893-ban ültetve, a régi nagy fák Pál Mózes által plántálva. A ke- 
rités mellett ákácz fák egy méternyire ültetve 1893-ban, ugy szintén 
egy jó darab szőlő ültetve )!393-ban. 

A mesteri ház két szoba, egy pitvarból áll. 

A mestergerendán ez a felirat áll: ÉPIT. KUN BÁLINT CURATOR- 
SÁGÁBAN. Ao. 1799. die 5. Jul. Tehát két évvel azután, hogy az el- 
bontott papi ház épült. 

Az egyházközség 1888-ban 630 forinton vásárolt a papi telek 
szomszédságában egy bolthelyiséget. Kap érette 100 frt évi haszonbért. 

Van az egyházközségnek még belsősége a harangozó lakás, me- 
lyen egy szoba van vesszőből fonva. 

Itt kell megemlitenem a taxás helyeket is, az ugy nevezett te 
metőt. A papi telektől keletre fekvő összes belsőségek ezek. A ház- 
hely volt csak az egyházközségé, a miért az ekklézsiának évenként 
18 forint taxát fizettek. Használtak még 9 hold kaszálót a pap er- 
dejénél s ezért learatták az exklézsia földjéről a gabonát a tagosítás 
előtt, de mivel a tagositáskor az ekklézsia szántót nem kapott, 
a napszámok is elmaradtak. Ezen belsőség adóját az egyházközség 
fizette, a mi évenként 6 frt s nehány krajczár volt. 

Jelen sorok irója kérésére a Méltóságos E. K. T. engedélyezte 
(308 --1890 sz. alatt.) a taxás helyek megváltását. A hivek ezt buz- 
gósággal teljesítették is. Fizettek 1100 forintot, a mi a papi ház épi- 
tésére fordittatott. A taxás hely már átment az ők tulajdonukba. Az 
általuk használt kaszáló elárvereztetett 80 forint évi haszonbérért. 
Jelenleg legelőül használják. Igy a 18 frt évi jövedelem helyett a 
taxás helyek, az egyezerszáz forint tőkét nem számitva, évenként 80 
forintot jövedelmeznek jelenleg. 


Papok. 


Váradi Jónos 1644, mint egy czink urvacsorai pohár tanusitja, 
a melyen az áli, hogy , Váradi János Szováthi Prédikátor Ideiben." 

Az ő neve kezdőbetüi vannak azon a gerendán is, a mely 1651 év- 
ből való, a mit később megemlítek. Szentpéteri István kályáni pap 
volt, 1669-ben a kis-sárosi zsinaton szenteltetett fel. 

Hogy utána ki volt a pap, azt nem tudhattam meg. 

Kobátfalvi Péter 1730-ban esküt tesz a kolozsvári consistorialis 
gyülésen mint szováthi pap, a mint a felszentelt papok jegyzőkönyve 
tanusitja. 

Szentpéteri István 1749-ben szintén szováthi pappá szentelte - 
tett fel a nyárád szt.-lászlói zsinaton. 

Bakó György. Az anyakönyvet ő kezdi vezetni 1785-ben. A 
mint a régi papi ház és a jelenlegi mesteri ház feliratai bizonyitják, 
bölöni származásu volt! A rendeletek tárát is kezdette vezetni. Az 
1892-ik évben lebontott papi ház és a most ií5 meglevő mesteri há- 
zak alatta épültek. Szép irásu és buzgó pap volt. 

Küsgyörgy András 1803 májustól 1805 áprilisig. 

Molnár Miklós 1805 juniustól 1813 májusig. 

Füzi Ferencz 1813-tól 1820 májusig. 

Bartók Gergely 1820 május 4-től 1836-ig. Samu nevü fia ko- 
lozsi pap volt. Leányai: Anna, Molnár Miklós paphoz ment nőül, 
Máriskó Tóth Ferencz mesterhez, Róza férjhez ment Rend Ferencz- 
hez Szabédra, Zsuzsa, József és János, összesen 7 gyermeke volt. 
Nagy gazda volt a mint beszélik gyermekei és az öregek, a kik ismerték. 

Sándor István. 1836-tól 1837 juniusig. Kitünő szónok volt és 
minden valamire való ekklézsiában paposkodott. Az ekklézsiának 
több énekes könyvet ajándékozott. Az ő idejében a papi lakot egy 
szobával megnagyobbitották. 

Molnár Miklós ifj. 1737. jul. 1853-ig. Bartók Gergely elődjé- 
nek a leányát vette el, a kitől Sándor ügyvéd, János, Miklós papok, 
Albert papjelölt és több leánya született. Előbb mester volt Szová- 
thon és azután választották meg papnak. Jó pap és kitünő gazda 
volt. A forradalom alatt a tóban bujkált, hová Sándor fia hordotta 
az ételt. A szomszéd falusi oláhok elől menekült a tóba a nád közé. 
Itt aztán meghült, beteg lett és ezt a betegséget nem tudta elvi- 
selni, meghalt.? 

Pál Mózes 1853-tól 1889 ápr. 24-ig. Részt vett az 1848—49 
szabadság harczban. (Lásd Unitár. K. V. köt. 91 lap.) Az a nehány 
felnőtt, a ki ma tud olvasni, neki köszönheti tudományát. Alatta 
ujitatott meg a templom rovatal utján. Vásároltatott egy félhold 
erdő a kolozsi határon. Az ő papsága idejében történt meg a tago- 
sitás is. Jó pap volt, a mint hivei beszélik. Ü kezdette járatni a le- 
gátusokat is. Szorgalmas gazda volt, a ki gyermekeire 100 hold föl- 
det hagyott örökségül. 

Dézsi Mihály 1889 juliustól. 


: A felírat a régi papi házon ez volt. Anno 1797 Ex fruga parocho 
Georgo Bakó De Bölön Curatore Valentino Kun. 

A feliratot e sorok irója jegyezte le az elbontás alkalmával. 

2 Tóth Ferencz mesterné elbeszélése nyomán, 


Keresztény Magvető, 18 

Iskola mesterek. 


Csedő István. A halotti anyakönyv szerént 1809. jul. 7-én te- 
mettetett el. 

Szabó István. Leányát temetik 1817-ben. 

Kemendi Márton 1820. (Esp. vizsg. J. k. 17 I.) 

Molnár Miklós ifj. 1836. (Keresztelési anyakönyv I. köt. 26 
lap.) Később pap lett 

Halmágyi János. (Esp. v. j. k. 34 I.) 

Tóth Ferencz 1881-ig. 

Gábor Dénes 1881—1894-ig, előbb Muzsnában volt mester. Az 
állami elemi iskolánál segédtanitó is volt. 1894től Kovács Elek. Al- 
lami rendes tanitó is. 


Curátorok : 


Kun Bálint 1787. A régi papi- és mesteri ház alatta épült. 

Kun Gergely 1822—1827. 

Székely István 18271—.1832. 

Csete Márton 1833—1836. 

Kis György 1836—1845. Az ő kurátorsága alatt toldják meg 
a régi papi házat egy kis szobával és pádimentumozák ki 1837-ben 
a Sándor István papsága alatt. A pajtához szint is akkor csináltak. 
A papi telken a csürt megujitják. 1839-ben a templomot bezsin- 
delyezik. 

Bodor György 1845—1855 1g. 

Székely Ferencz 1895—1878. Hosszasan volt curátor. 5 épen 
ezért liguidumát a presbyteriaum elengedte. (Lásd. esp. vizsg. j. k. 
238 1.) 

Kun Gergely 1878—1883. Alatta volt a tagosítás. 

Balázs Anyrás. 1883—1893-ig. Alatta ujitatott a — templom 
Nagy buzgóságot fejtett ki a régi adósságok felhajtásával. A papi 
ház az ő gondnokságában épült. 

Bodor István 1893. Alatta kezdődött az ekklézsia vagyona tör- 
vény szerént kezeltetni. (Lásd. presbyteri j. k. 1893.) 


Anyakönyvek. — Jegyzőkönyvek. 


Az anyakönyv 1785 évtől fogva van meg. Ez magában fog- 
lalja az 1755—1878 évig születettek, összeesketlek és halottak anya- 
könyvét, ugy szintén a konfirmáltak névso.a is ebbe van bevezetve. 

1875 évben uj anyakönyvet kezd vezetni a pap és ez a máso- 
dik kötet. 

Az ugynevezett rendeletek tára vagy is, Protocollum Ecclesiae 
Umtartornm Szovathensis ab anno 1781." Az írás sok helyen alig 
olvasható. A penész is sok kárt tett benne. Nem volt kellőleg gon- 
dozva. Pedig az összes rendeletek pontosan vannak vezetve különö- 
sen Bakó György által. 

Ennek folytatása , Protocollum Ecclestae Unitariorum Szovath- 
ensis 1832"-ik évben kezdve. II. kötet. 
tag 52084 érdekes a második lapon, hogy 1333 május 16-án 
2319 szám alatt a főkormányszék felhívást intéz, hogy Ersébeth vá- 
rosában felállítandó siketnémák intézetére adakozzanak. 

Méltóságos főkurátor Iszlai László és Brassai Sámuel Collegium 
rektora felszólítják az ekklézsiát, hogy a collegiumban alapítandó éhek-kar 
számára gyüjtést indítsanak. Be is gyült 10 frt 2 kr. rfrt.1e czélra. 

1861 —- 1878 évig a rendeletek a presbyteri jegyzőkönyvbe ve- 
zetődtek, mivel a II-ik kötet protocollum eltévedett. 

1878-tól maig ebben vezettetnek a rendeletek, mivel akkor 
megkerült. 

A számadási jegyzőkönyvek 1827. januárius 18-án kezdődnek. 
Czime: , A szováthi unitárius ecclesia Diariuma, melyben köteles a 
helybeli Tiszt. Pap Minden Perceptumokat és Erogatumokat a kimu- 
tatott rubrikák szerént naponként a mint történnek hitelesen felirni. 
ToZze jánaat 18 

Ez 1872-ik évben betelvén ujat kezdenek, ma is ebbe iratnak 
a bevételek és kiadások. 

A presbyterialis jegyzőkönyv 1845-től fogva van meg 1889 -ben 
betelik és ekkor ujat vásárolnak, jelenleg ebbe  vezettetnek az ülés 
tárgyal. 

Az esperesi vizsgálati jegyzőkönyv kezdődik 1824-ben. 

Esperesi vizsgálatok régen csak minden 8-ik vagy 10-ik évben 
tartattak. a mi semmi esetre sem vált előnyére az egyházközségnek. 

A levéltár 1841-ik évtől fogva kezdődik. E sorok irója szedte 
rendbe. 

Papi jegyzőkönyv 1889-ik évtől rendesen vezetve. 

Az ekklézsia ingó és ingatlan vagyonáról való teljes , Leltár" 
1890-ik évben állíttatott össze általam. Az abraszokról, klenodiumok- 
ról volt ezelőtt is leltár. 

Ajándékozások az egyházközségnek. 

A legelső adomány egy aranynyal bevont urvacsorai pohár Ma- 
rosi Borbára ajándékozta 1625-ben. 

Egy aranyozott urvacsorai poharat Székely Antal a ,Maga 
Koltsebol CsinálTat T. A." 1644-ben. 

A régibb papi ház pinczéjéhez is gerendát, hihetőleg. fát is a 
"Suki család ajándékozott, a mint ezt a papi ház elbontása alkalmá- 
val a pincze gerendán levő felirat 15 tanusítja.? 


1 Protocollum. E. II. köt. 4 Il. 
2 A felirat ez a gerendán, a mit emlékül a haranglábba tétettem el. 


FUNDE PRECS PECCATA . DOLE. VENIAMOS REPOSCE. FAC TUA. 


ZER 67 

; F AT TTI AH 
FIDE DEO. FER MALA. DISCE MORI ( Ti ) DE SUK Él 
Ezé b édt d 


A zárjelben levő betük értelme: Fecit Franciscus de Suk. A másodiké 
pedig: Johannis Váradi Pastore 1651. 
ilkeis 

A Bakó papsága idejében épült és közelebbről lebontatott papi 
ház épületfájához hihetőleg azokat a fákat is felhasználták, melyek 
az azelőtti papiházból felhasználhatók voltak és egy ilyen az eml1- 
tettem gerenda is. Kitünik ebből a feliratból is, hogy nemcsak a 
nagynevü "Suki László, hanem az ő elődei is áldozatkészek voltak. 
Csak a jó fa teremhet jó gyümölcsöt, talál ez legtöbbször az emberre 15. 

A templomot "Suki László, mikor ez már annyira meg volt re- 
pedezve, hogy a szél is befutt rajta, az eső is becsapott, a saját 
költségén egészen megujittatta 1790-ben, a hiveknek még azt sem 
engedte meg, hogy kézi vagy igás -napszámmal járuljanak a teher 
viseléséhez, a mint a szájhagyomány: tanusitja. 

Sajnos, hogy nem sikerült azt a szép birtokot megvásárolnia 
"Sukinak az unitárius püspökség részére, a mit akart, bizonyára ma- 
gyar nemzetiségi szempontból is a legnagyobb szolgálatot tette volna 
ezzel magyar hazájának, mert ha itt a Mezőségen lett volna egy szép 
birtoka, az unitárius püspöknek, itt és a körülötte levő falvakban az 
eloláhosodás veszedelmes nyavalyája nem terjedett volna ugy el. 

Vallásközönségünk egyik nagy jóltevőjének a neve kicsiny egy- 
házközségünk történetében is a legragyogóbb betükkel van beirva. 
Valamint a magyarság megmentése is itt az ő nevéhez füződik. Az 
mindenesetre érdeme az unitárimusnak, hogy a magyarság sehol ott 
el nem oláhosodott, a hol unitárius egyházközség volt. 

En biztosan állitom, hogy ekklézsiánk birtoka ís nagy  rész- 
ben az ő buzgóságuk áldozatkészségükből létesült. 

P. Horváth Ferencz zsuki birtokos egyházköri felügyelő gond- 
nok megbizottja, Szigethi Zsigmond praefectus nádat ajándékoz az 
építendő mesteri csür megfedésére az udvar részéről, az 1845 évi febr. 
20. esperesi vizsgálat alkalmával.: 

Tóth Ferenczné, Bartók Máriskó, az iskolamester felesége 1854 
junius 16-án egy baraczk-magos abroszt ajándékoz az ur asztalára. 
Az abroszon B. M. monogram van.? 

1854-ben Sala Sámuel egyházi tanácsos felhivására garasos ala- 
mizsna czimen szép összeggel járulnak a közpénztár gyarapitásához. 
Osszesen 420 frtot ajándékoztak. (Esp. vizsg. j k. 156 és 169 I.) 

1556-ban a hivek közadakozás utján 200 pengő forinton egy 
szép kis orgonát vásárolnak s azt a templom-karzatán elhelyezik. 

Méltóságos Sala Sámuel ur alsó-szováthi birtokos édes anyja 
Almádi Károlina emlékére ! hold 484 [ ]-öl területü belső telket 
adományoz 1868-ban, a mi megér 1500 forintot iskola helyiségül.t 

Az adományozó bele-egyezésével a presbyterium 1873 junius 
4-én községi iskola helységül ajánlja fel ezt a telket. Ugyanakkor 
megigérik,. hogy a tanitói lak felépítéséhez 100 frttal 50 L Föl kő- 
vel, 100 igás és 200 gyalog napszámmal hozzájárulnak. 

A községi iskola fentartására az alsó-szováthi határon a Tő- 


5 Bigp. vizsg. jk."SÓ8 JA 
A T9Sos aa jee MAN 1 
Kelügprtvájik ao 
SAD az] jlrer ÁLTAD Al 

vises nevezetü dülőben 9 hold területü földet ajánlanak fel. S meg- 
engedik, hogy ugy a telek, mint a 9 hold föld a községi iskola ja- 
vára telekkönyveztessék 

1869. május 17-én Józsa Lajos, Wildner János, Klatrobecz 
Gyula, Mezei Mihály, Bajta Miklós ref. tannlók és Molnár Albert 
Rend Domokos, Szigeti Lajos és Keresztély Lajos unitáriusok az is- 
kola alap javára mulatságot rendeznek, a mi87 forint jövedelmezett. 

özv. Balázs Mihályné abroszt ajándékoz, értéke 7 frt,? 

Pál Mézes lelkész kenyeret és tek. Gothard Sándor ur gyakran 
bort adnak az ur asztalához.? 

Gergely János egy 6 frt értékü szószék takarót ajándékoz. 

1886-ban a hivek a templom ujitására 2—20 frtos részletekben 
845 forintot ajándékoznak. Nagyobb összeggel járultak hozzája : Mél- 
tóságos Petrichevich Horváth Kálmán ur 100 frt, Gáltfalvi Imréné 
Sala Károlina 100 frt. Sala Sámuel 50 frt. ú 

Mélt. és főt. Ferencz József püspök ur ajándékozta 1891-ben 
Lendvay B. ,25 év Márkusfalva életébőlc czimü müvet. 

A , Dávid Ferencz Egylet: 1890-ben kérésemre 5 dr. , Énekes 
könyvet" ajándékozott 

A Méltóságos E. Főtanács szintén az egyházközség kérésére papi 
ház építésére 50 frtot. utalványozott. 

Balázs András gondnok és neje Székely L. Zsuzsa egy veres 
bársony szószék takarót és egy urasztali posztó takarót aján- 
dékoztak 1891-ben. Értékük 55 frt. 

Gábor Dénes iskolamester egy bibliát a szószékre. 

Dézsi Mihály pap egy aranykönyvet. 

1892-ik évben a papi ház épitésénél a hivek követ, porondot 
hordottak, szóval a kézi és igás napszámot ők teljesítették buzgó- 
sággal és áluozatkészséggel. 

1892-ik évben br. Győrffy Rózália őnagysága 10 forintot adott 
a papi ház épitési költségeire. özv. Pál Mózesné, nyugalmazott papné 
egy piros kalotaszegi varottas selyem urasztali takarót ajándékozott. 

Binder János állami elemi isk. tanitó 20 almafa oltoványt ajándéko- 
zott a parochialis kert részére 1893-ban, a mi el is ültetődött és 
" mindenik szépen fejlődik. 

Dézsi Mihály lelkész 1893 tavaszán a papi kerités körül ákácz- 
fát, diszbokrokat, rózsafákat ültetett, és a kert egy részét szőlőfával 
beültette. Ugyan ő saját költségén a Paphegyen az ekklézsia tagja 
körül sánczot ásatott, akáczfákat ültettetett, valamint Gábor Dénes 
tanitó " 15: 

Ujabb időben közadakozás utján megfestődtek a templom pad- 
jai 1899-ben. 

Bort és kenyeret áldozatkész hitrokonaink ajándékoznak az ur 
vacsorához. 


TS OSev e JET; 
2 Esp. v. jk. 186 I. 
3 Esp. v. jk. 186 l, 

1895. évben kepeváltsági alapra Molnár Sándor jogügyész 100 
frtot ajánlott, ugy szintén Urmösi Jenő báréi birtokos is 100 frtot. 

Petrichevich Horváth Kálmán főgondnok ur régebben is, most 
is a pap 3—4 marhájának ajándékozott nyáron legelőt, a minek ér- 
téke 20—30 frt, ugy szintén saját erdejéből 10 —20 frt ára fát. Hadd 
legyen itt is e nemes főur szép tette feljegyezve. 

Szükségesnek tartom felemliteni az ekklézsia flenodiumatt is. 

A legrégibb egy urvacsorai czink pohár aranynyal bevonva a 
következő felirással : A. BARBARA MAROCI. FACTA. PAXUS. DEO " ANNO. 
DOMINI. 1625. 

Ugyancsak urvacsorai pohár diszesebb: Soli Deo Sit Gloria 
1636. Istefán Linez felirással. A talpára ez van irva: Szováti Uni- 
tária. Eeclézsiáé. Aranyozott czink ez is. 

Ehhez van aranyozott czink tányér szép diszszel. Körirata ez : 
, Székel J. Avrar aA Maga Koltsebol csinálrara : Anno Domini 1644. 
Az Egy Igaz Istennek Es Az Jézus Christusnak Tiszteletire Szavati : 
Nagy." Közből , Sz. A. 1644." Hátlapján : , Váradi János, Szováthi 
Prédikátor Ideiben. Szovati unitária Eeclesiáé." 

Egy szép finom porczellán kanta, kivül különféle figurák rajta. 
Fedele és alja czink. Felirás 9 4 1693. Renováltatott 1859-ben. 

Van még egy czinktányér urvacsorai kenyérhez: ,A  SZOVATT. 
UNITARIA ECOLHSIAÉ. UR ASZTALÁRA VALO. 1774-ben. 

Ozv. Székely Ferenczné 1891-ben ajándékozott egy boros kancsót. 

Van egy czink keresztelési pohár 1s. 

Van az ekklézsiának két bélyegzője. Az egyik 1856-ban, a má- 
sik 1890-ben készítve. 

Megemlitem itt az ekklézsia könyvtárát, mely áll a Ker. Mag 
vető összes füzeteiből, Lendvay ,25 év Markusfalva életéből", főt. 
püspök ur adománya. Összesen 21 dr. 

Itt felemlitem, hogy kérésünkre az E. M. K. E. igazgatósága 
Szováthra E. M. K E Népkönyvtárt létesített. Buzgóbb keresztény 
társaink egy népkönyvtár javára 40-féle müvet ajándékoztak. Ez és 
az E. M. K. E. könyvtár az én gondozásom alatt váll, 1890. óta. 
Örömmel mondhatom, hogy olvassák, különösen téli időben. 


Iskola, Valláserkölcsi élet. 


Az egyházközségben felekezeti iskola volt, a mig az állami is- 
kola nem létesült. De, hogy minő eredménynyel mehetett a tanitás 
kitünik e pár sorból. Arra a kérdésre, hogy 1832-ik év telén hányan 
jártak iskolába. a mester a vizsgálószéknek ezt feleli, ,hogy fiu járt 
csak három, leány egy sem, pedig kik járhattak volna mind a két 
nemből hányan, megmondani nem tudja."1 1878-ban 22 fiu és 2 
leány járt iskolába.? 


1 Hap. vizsg jkab2 1 
Jaaa mizát Ji 64 ik 

Es ez a tanitás igy ment a felekezeti iskolában, hogy a gyer- 
mekek nem jártak, nem is kényszeritette senki. Ez az oka, hogy a 
felnőttek közül alig néhány tud csak olvasni. 

De volt a mesternek egy más teendője az estvéli harangozás 
vagy is a takarodó, a mit a mester teljesített 1890-ig, a mikor meg- 
szünt. Ezért az estvéli harangozásért egy kenyeret kapott a mester, 
és ő szedte fel a hivektől, a mikor szüksége volt reá. ,1845-ben a 
hivek panaszt tesznek a mester ellen, hogy nem harangoz, mire a 
mester azt feleli a vizsgálószéknek, hogy a kenyeret nem adják meg, 
azért nem harangoz. A vizsgálószék megrendeli az oskola mesternek, 
hogy napjában háromszor harangozzon, a hallgatók pedig a harango- 
zásért járni szokott kenyeret adják meg."! 

Az 1892-ik évben volt tanköteles mindennapos, fiu 47, leány 
56, összesen 103. Ismétlő tanköteles 23, összesen 126. Iskolába járt 
mindennapiba fiu 31, leíny 30, összesen 61, ismétlőbe 16, összesen 
77. Felénél még is több. 

Állami iskola helyiségül a Sala Sámuel féle telken az államkincs- 
tárral kötött szerződés értelmében az 1895-ik évben egy 4 tanterem- 
mel, tanitói lakással ellátott emeletes iskolát épit az állam, a mire 
28.000 forintot engedélyezett. Lesz óvoda is és lakás az óvónőnek. 
Ezen szerződés értelmében egy kitünő iskolahelyiséget nyer a falu 
közép-pontján, a község, az egyházközség kántora évi 500 forint 
fizetést kap és a kántori fekvőségekből 20 hold. főld (évi jövedelme 
180—200 frt.) a kepeváltsági magtárnak jövedelmez 1895 évtől 
kezdve. 

Egy szebb jövő derül ezzel a ténynyel községre,  ekklézsiára. 
Adná Isten! 

A nép vallásos erkölcsi életéről kevés mondani valóm van. A 
ki ismeri, hogy milyen az oláhság közé ékelt magyarság erkölcsi élete, 
annak nem kell magyaráznom semmit. A többinek ugy is nehéz arról 
fogalmat adni. A hivek templomjárók. Nagy ünnepeken alig férnek 
el a templomban. 4 

Hiveim vallásukhoz, egyházukhoz, hüségesek buzgók. Nem igen 
volt rá példa, hogy a férfi- nemen levők elhagyták volna vallásukat. 

A kepét sajnos szegénységükhez képest nem fizethetik ponto- 
san. Egész télen át hordogatják vékánként. Sajnos, hogy perrel sem 
lehet mind bekapni. A kepe megváltás égető kérdés ítt Is. 


Az ekklézsia vagyona. 


Van az ekklézsia használatában jelenleg 16 hold 490 f ]-öl 
szénafü, a Pap erdejénél, a mi legelőnek van kiadva haszonbérbe évi 
Is3 ft at Van 2 Hold 1491 [ől területű kaszáló a tó mellett, 
Kernekutban a minek évi jövedelme 104 frt 20 kr. Megiegyzem, 
hogy egy része a tóból szakadt s nagyobb 2 holdnál. Van egy tava, 
a minek területe 24 hold 274 [ ]-öl. 


1 Esp. vizsg. jk. 84 1. 

A tó lecsapolását a ministerium engedélyezte. Ha ez megtörténik. 
az egyházközség vagyona 400—500 fo inttal évente nagyobb lesz. 

Van Felső-Szováthon 1 hold 1598 [ ]-öl területű erdeje, a ko- 
lozsihatáron 700 []-öl területü. Ú-emterv szerént keeltetik az erdő. 

Van Sala Sámuel által ajándékozott iskolatelek, a mi évenként 
28 €rtot jövedelmezett. 

Az ekklézsia külső fekvősége 43 hold, és a két belsőség. Az ösz- 
szesnek becsértéke, a külsőség holdja 100 frtba számitva, a belsősé- 
gek 2500 frtba, igy az összes ingatlan értéke 6800 frt. A bolt he- 
lyiség értéke 630 frt. Jővedelme 100. Írt. 


A papság jövedelme. 


A pap használatában van Felső-Szováthon 13 hold 535 [ ]-öl 
szántó és 14 hold 520 ( ]-öl kaszáló. 

Alsó-Szováthon van a Paphegyen 6 hold 842 [( Jöl szántó, a 
Tövisesben 8 hold 38 [ ]-öl szántó. Ez utóbbi nagyon gyenge. Evi 
tiszta jövedelme e kettőnek 100 --120 frt. Es igy a pap használatá- 
ban van 42 hold ingatlan, a minek tiszta jövedelme 168 forint. 

A papi benvaló mintegy 1538 í ]-öl területü Szép papiház 
és elrendezett kert 1893 óta. tk 

Kepefizető van F.-Szováthon 90. Alsó-Szováthon 28. Összesen 
118. Patronus a Gálfalvi Imréné utódai méltóságos Nagy Dénesné 8 
kalangya buzával, P. Horváth Kálmán főgondnok ur F.-Zsukról 12 
liter véka gabonával. A hivek 2 véka buzát adnak a 16 kupás vé- 
kával, egy véka zabot és a kepefizetőknek ?/.-a 18 kr fabért a pap- 
nak fizeti. Egy harmada a mesternek. Ez a fabér még a fa levága- 
tási, beszállítási árába sem elég. Osszi szántáskor szántanak, s ta- 
vasszal 3—3 holdat, s tartoznak ugarolni is. Nyáron vagy kaszálnak 
és feltakarnak 6 holdat vagy learatják, a mit szántottak. A konfir- 
mándusok, nyári vasárnapi iskolába járók egy-egy napszámmal tar- 
toznak a papnak. A pap a tavaszi szántást kivéve köteles ebédet 
adni nekik és pálinkát. Keresztelésért stola 40 kr. 

A mesteri jövedelem. A mesteri fekvőségek a papságé mellett 
vannak. F.-Szováthon van szántó 11 hold 698 ! ]-ől, kaszáló 11 
hold 877 í ]-öl területü. Tiszta jövedelme 130 frt. 

Alsó-Szováthon a Paphegyen 3 hold 420 ( ]-öl, Tövises 6 hold 
1304 ( Töl terület. Tiszta jövedelme 80 frt, összesen van a mester 
használatában 33 hold ingatlan. Tiszta jövedelme 129 frt. Kepe fele, 
mint a papé 125 frt, üsszesen 250 ftt. 

Évi jövedelme 250 frt. Szántani a mesternek is kötelesek 2—2 
holdat. A mesteri belsőség 462 ( ]-öl területü. 


1894 év őszétől fogva miután az állammal kötött szerződés ér- 
telmében egy unitárius tanitót alkalmaz az állam az állami iskolá- 


hoz és azt kötelezi a kántori teendők végzésére a mesteri jövedelem 
15 változott. ú z 

Van a mesternek az államtól tanitói fizetésül évenként 500 trt. 
Az ekklézsia ad 13 hold szántot. Az ekklézsia ad lakást, és 


kapja a kepét. Összes jövedelem rá megy 750— 800 forintra. 


Az egyházközség vagyona pénzértékben: 


Az ekklésia használatában levő ingatlan értéke . 
A papság használatában levő ingatlan értéke 

A mesteri ingatlan értéke 

Templom, harangláb, czinterem, 

Papi telek, papiház, gazdasági épületek 

Mesteri telek, épületek 


6800 trt. 
4200 frt. 
EAN00) AAS. 
4000 Írt. 
6000 Írt. 
HZOOEES 


Ét ZDDOOKSTt 


Kepe-váltsági Magtár. 


A magtárt lelkész felhívására a hivek buzgósága 1892-ben hozta 


létre s szépen gyarapodik 


Végül megemlitem, hogy mig 1888 ban az évi bevétel a 300 
forintot alig érte el, az 1895 évre 612 frt 83 krajczárban volt elő- 


irányozva, a mi haszonbér földek és a bolt után. 


Dézsi MIHÁLY. 


Egyházi Szemle. 
(Nemzetközi unitárius conferentia Budapesten.) 


Egyházi életünk ez évi folyásában a sok, többé-kevésbbé ephemer 
természetü jelenség között magasan kiemelkedik az ez év septem- 
berében Budapesten tartott nemzetközi unitárius conferentia. E száz 
év végének embere, ki csak halad az árral és egycsapásu gondol- 
kozásmódjával látta a megjelent tudósításokat e gyülésezésről, való- 
szinüleg végig futott azokon szokott módja szerint, belepillantva tán 
minden tizedik sorba, és azután félretette azokat oda, hol a többi 
gyülésezések sok eszméje el van és lesz temetve, vagy, ha még egé- 
szen a kor embere, oda, honnan az eszme leghamarább lángra lob- 
ban. És csakugyan nem is tarthatunk igényt valami nagyobb kitün- 
tetésre, mint a milyenben más divatosabb és a világ által minden- 
esetre nagyobbnak tartott eszmék részesülnek, mint az unitárizmus. 
De nekünk, kik e szóban találjuk összpontosítva mindazokat az esz- 
méket, melyektől az emberiség boldogulását várjuk, kik nem egy 
felekezet egyoldalú és szükkörű elfogultságát hisszük  kifejezettnek 
e sokszor félreértett elnevezésben, hanem alatta a mai korban csak- 
nem fölöslegesnek itélt vallást, a szép, Jó és igaz akarását, az em- 
berek egymás iránt való szeretetét és az egy Isten jóságát értjük, 
nem lehet közönyös e gyülésezés, mi nem térhetünk napirendre fö- 
lötte csak ugy rövidesen, és nem felejthetjük el oly könnyen, mint 
a ki más hittel, vagy korunk legnagyobb átkával, a vallás iránt való 
közönyösséggel hall valamit felőle. 

Mintba egy szebb jövő hajnala lett volna e konferenczia hosszú 
éjszaka után, hogy a türés és kitartás erényeit megjutalmazza azok- 
nak, kik megérdemlik. Jól esik elgondolnunk, hogy e hajnal pírjánál, 
mely felvilágosodást és szabadságot hirdet, az üldözött, a lenézett és 
gyülölt egyház felzarándokolhatott nyilt lobogó alatt az ország  fő- 
városába, hol rokon lelkek fogadhatták, sőt összehívhatta ugyanoda 
az ő örömünnepére rokonait, testvéreit a föld minden részéről, hogy 
vele együtt örvendhessenek és dicsérjék az Urat. 

Egyéb czélja tán nem is volt e conferentiának, mint az öröm- 
nek, a szabadság fölötti örömnek megünneplése és bemutatása a 
világ előtt annak, hogy ez egyház kiállotta a próbát és még él, sőt 
bizalma van a jövőben. A kitüzött tárgyak is mind csupán általános 
jellegüek voltak, melyeket bármikor, sőt bármelyik egyház gyülésein 
lis épen ugy szóba lehetett volna hozni. A mi speciálissá tette e 

gyülést az volt, hogy a szabadságot leginkább szerető országok leg- 
szabadabban gondolkozó fiai és leányai voltak azon képviselve, kik 
azonban a szabadságot bölcs meggondolással használják. 

Fővárosunk ez egész esztendőben olyan volt, mint Ézsaiás lelki 
szemei előtt Jéruzsálem, honnan utak vezettek minden irányban a 
különböző népekhez, kik jöttek szent Sionunkba tisztelni a legfőbb 
Istent. És e zaráudoklások között bizonyosan nem utolsó helyet foglal 
el az, melyre konferencziánk adott alkalmat. Ha nemzetünk helyes 
megismertetése czélja volt azoknak a gyüléseknek, melyek Budapesten 
e millenáris évben tartattak, akkor mi szolgálatot tettünk nemzeti 
szempontból is, megismertetvén nemzetünket olyanokkal, kik politikai 
és hivatalos uton meg nem ismerhették volna. Önérzettel  tekinthe- 
tünk azokra a levelekre, melyeket a- külföld vallásos egyesületeitől 
kaptunk s melyek mindenikéből nemcsak a rokonszenv és testvéri 
szeretet szöl hozzánk, hanem az elismerés és becsülés is. Mindenik 
kiemeli, hogy egyházunk története, mint nemzetünké is, a kiállott 
szenvedések és azókban tanusitott hitbeli hűség méltó a becsülésre. 

Jól esik nekünk hallanunk a külföld s mondhatjuk a legfel- 
világosultabb nemzetek elismerő szavát. Angolország, az IEgyesült- 
Államok, Sveiez és Francziaország, hol hitsorsosaink vannak, mind 
szemen szedett helyei a felvilágosult gondolkozásnak és a szabadság- 
szeretetnek. S ha nekünk kellene megválasztanunk, hogy honnan 
üdvözöljék conferentiánkat, valószinüleg ugyanezen helyeket  válasz- 
tanók. Ki tudná kellően méltányolni azt az erkölcsi sulyt, melyet ez 
országokban lakó testvéreink kicsiny egyházunknak adnak? Is ne- 
künk csakugyan szükségünk is van erre a nagy rokonszenvre. Ha 
hazánkban némelykor még nevünket is szeretik elkülöníteni a ma- 
gukétól a mi protestáns tesvéreink, az elszigeteltség érzetét elosz- 
latja tőlünk külföldi hitsorsosaink meleg részvéte. 

Azonban az érintkezésnek nemcsak egyoldalú haszna volt. A 
külföld itt megfordult képviselői szintén okultak az itt hallottakból. 
Náluk meggyőződés az, hogy az unitáriusok csekély száma egészen 
természetes következménye az unitárizmus szabad elveinek. Azt 
hiszik, hogy a nép, Istennek egyszerü gyermekei nem érthetik, nem 
foghatják fel az unitárizmus tanait S igy ezek csak a mivelt osztály 
számára valók. Ez a téves felfogás azon alapszik, hogy náluk csak- 
ugyan a míveltebb elemek hisznek az unitárius tanokban, mig a mí- 
veletlenebb osztály alig van képviselve. Csaknem mindenik itt jár- 
képviselő meglepetését fejezte ki, mikor látta, hogy nálunk az uni- 
tárizmus a nép vallása, melyben sok emberöltőn át megnyugvását 
találta a miveletlenebb osztály is. Hihetjük, hogy e tapasztalás JÓ 
gyömölcsöket fog teremni és az unitárius ügynek hasznos szolgála- 
tokat tesz. 

A konferencziáról külön értesítő fog kiadatni magyar és anyol 
nyelven, s annak lefolyásáról abból tudomást szerezhetünk, itt azon- 
ban mégis helyén valónak találjuk elmondani egyet s mást a kül- 
földi képviselőkről, kikről olvasóink kevesebbet tudnak, mint a ma- 
gyar részről közremüködettekről, 

Legkimagaslóbb alak mindenesetre Dowson Enfield Henrik 
manchesteri pap volt. Alakja minden tekintetet egyszerre maga felé 
vonzott. Megjelenése olyan, a milyennek Tacitus az ős gallokat kép- 
zelte. És mégis mindenki azonnal kinézte belőle a keresztény papot. 
Éles, átható tekintete mögött átsugárzik a lélek. Egészen angol jel- 
lem, melyből még a gyakorlatias eljárásmód sem hiányzik. Megér- 
kezése után első dolga volt, hogy egy omnibusz tetején végigkocsi- 
kázta fővárosunkat Hiszem, hogy e kocsikázásból sokkal többet 
tanult, mint a sok tolmács azutáni magyarázatából. "Mint képviselő 
is a legfontosabb testületet, a Brit- és. Külföldi Unitárius Társaságot 
képviselte. S mint ilyen nemcsak hivatalos képviselő volt, hanem 
szive és lelke vezérelte őt közénk. Simén Domokosnak, theologiánk 
néhai jeles tanárának barátja és tisztelője voit. Barátjában megtanulta 
tisztelni és becsülni a magyarokat, s a magyarok iránt érzett e ro- 
konszenve indította, hogy minket meglátogasson. Hazájában a leg- 
nagyobb tiszteletnek örvend és méltán. A Manchester vidékén, hol 
az unitárizmus legerőteljesebb, az ő egyháza egyike a legtekintélye- 
sebbeknek. Az elmult esztendőben elnöke volt a Brit- és Külföldi 
Unitárius Társaságnak, mely hivatalra leggyakrabban nagy befolyású 
világi embereket választanak s csak ritkán éri e megtiszteltetés a 
papok valamelyikét. Az oxfordi Manchester College-ot, a legtekinté- 
lyesebb unitarius theologiai intézetet szintén Dowson ur képviselte 
hivatalosan, ugyanis ő ez intézet fenntartó testületének egyik tagja. 

Nem kevésbbé rokonszenves alak Smizh Vance dr., ki nejével 
együtt jött a mi látogatásunkra. 0 nyugalomba vonult theologiai 
tanár, ki a walesi theologiai intézetet sok éven át vezette. Eletét 
egészen pályájának szentelte és munkássága tekintélyt szerzett szá- 
mára a tudós világban. Tudománya megszerezte neki azt a megtisz- 
teltetést, hogy jóllehet unitárius volt, felvették azok közé, kik a 
biblia angol szövegét átdolgozták és megállapították. Hasznos köny- 
vet írt a biblia átdolgozott angol szövegének (revised version) mar- 
ginalis jegyzeteiről, A konferenczián tartott felolvasása is a biblia- 
birálat jelen állásáról szólott. 

Erdekes és reánk nézve tán legtanulságosabb az a bizonyság, 
melyet az unitárizmus mellett Dr. (Greawes tett. Őt, mint maga 
mondá, a lélek üldözi. Ez vezette hozzánk is. Nem született az 
unitárius vallásban, hanem az anglikán egyházban, az anglikán egy- 
ház fejének, a canterburi érseknek székhelyén. Családjából többen 
viseltek püspöki méltóságot abban az egyházban és a ki csak né- 
mileg ismeri a konzervativ irányu angol életét, az érti, hogy ez mit 
jelent Angliában. Mintha a fogait egyenként huzták volna ki, mondá 
az öreg úr, ugy esett neki a szakitás családja multjával. De a lé- 
leknek ellenállani nem tudott és most prédikálja a Krisztusnak hite 
szerint hamisítatlan evangéliumát. 

Tagart Luczia kisasszony, most már harmadikszor látogatta 
meg hazánkat. Első látogatása alkalmával, mikor még kis leány volt, 
atyjával jött Magyarországba, mely akkor terra incognita volt angol 
testvéreink előtt. Most, hajlott korában, megérte azt, hogy már nem 

is érzi magát idegennek közöttünk. Ha ide jő. mindenfelé ismerő- 
söket lát, kik házának vendégszeretetében részesültek. Kedves alak- 
jával, mivelt fellépésével, finom női modorával mindenkinek tiszteletét 
és szeretetét megnyerte, úgy, hogy az angol unitárius nőket mél- 
tóbban senki sem képviselhette volna, mint ő, kinek egész élete az 
unitárizmus ügyével van összenőve. 

Jones Lloyd liverpooli lelkész, születésére nem angol, hanem 
walesi kelta. Mint ilyen a Dél-Walesi unitárius társaságot képviselte, 
melytől igen rokonszenves hangon irott megbízó levelet hozott. Ér- 
deklődését vallásunk és nemzetünk iránt mutatja az,hogy honfitár- 
sával Ward Tamás gyárossal, aranyosmelléki és háromszéki egy- 
házainkat is meglátogatta. 

A világi elem Zaylor Framk birtokos, egy valódi gentleman és 
a csak most emlitett Ward Tamás gyáros által volt képviselve. 

Ezekhez számitva Taylorné, Ruttné és (rreavesné asszonyokat, 
angolhoni vendégeink száma 11 volt, akkora, a mekkorát még eddig 
nem láttunk gyüléseinken. 

Amerikai vendégeink a fennebbi számot 15-re egészítették ki. 
Az Amerikai Unitárius Társulat hivatalos képviselője Williams T1- 
vadar New-Yorki lelkész volt. Hivatalában a hires prédikátornak 
Bellowsnak utóda a New-Yorki , Minden Lelkek Templomá"-ban. 0 egyike 
azon keveseknek, kikben a papi hivatalra szükséges előfeltételek 
mind meg vannak. Szerető lélek, költői gondolkozás és a szó ha- 
talma egyaránt birtokában vannak. Fellépésével mindenkit meg tud 
nyerni a maga részére. E szép tulajdonokban együtt osztozik nejével, 
ki utazásában őt követi. Együtt utazták körül mondhatni az egész 
földet. Nehány évvel ezelőtt Japánt látogatták meg Együtt eljöttek 
Erdélybe is és itt meglátogatták kolozsvári, tordai, aranyosmelléki, 
keresztur-köri egyházközségeinket, mindenütt a legnagyobb  érdeklő- 
déssel viseltetve népünk iránt. Nem tehetjük, hogy ne idézzünk be- 
szédéből egy részletet, melylyel okadatolja conferentiánk megtartását : 

,A mi mai összejövetelünk — monda Williams ur — legna- 
gyobb bizonysága és diadala a vallásszabadságnak. Azért gyültünk 
össze, hogy tanubizonyságot tegyünk egy olyan hitformáért, melyet 
nagyon sokszor félreértettek s melynek követői sok szemrehányásnak 
és üldöztetésnek voltak kitéve. A humanus tudományok, a politikai 
szabadság elterjedésével a mi helyzetünk mind kedvezőbbre fordult 
s ügyünk mind eredményteljesebb. Nekünk nem kell félnünk a mo- 
dern eszmétől, nincs mit félnünk a tudomány fejlődésétől, vagy a 
népnevelés előhaladásától Tényleg úgy hiszük, hogy a mi felfogásunk 
a keresztény vallásról inkább talál rokonszenvre az új korszak ré- 
széről és erre inkább is van jogosítva, mint bármely hitfelekezet, 
hogy kifejezője legyen a XIX., sőt a XX. század eszméinek. 

Azért mi e nemzetközi konferenczián nem egy bigott, szűk lát- 
körü felekezet  szellemmének vagyunk kifejezői, képviselői, hanem 
azt hisszük, hogy a mi unitárius testvériségünk, hitelvünk London- 
ban, Bostonban vagy Budapesten öszhangzatban van e bámulatos 
korral. 

A jelenkor minden gondolata az egyetemes testvériség meg- 
alapitására irányul, az isteni Krisztus teljesebb ismerésére, az  em- 
beriség felemelésére és egy ideálisabb társaság létrehozására. Mi azt 
hisszük, hogy az emberi erő győzelme a természet ereje fölött s 
ismerete a természet titkai fölött nemhogy kiirt:iná a vallásos érzel- 
met, sőt inkább közelebb hozza a világegyetemet és az emberiséget 
Istenhez. A mi unitárius hitünk a kor szellemében halad s egy 
szabad nemzedékhez méltóan nem ragaszkodik a mult hagyományai- 
hoz, hanem csak lelkesülést, igazságot és szépséget fogad el a mult 
időkből s azt az állandó kijelentést, melyet Isten minden időben 
közöl választottjaival. Igen kedves dolog most összeolvadni testvéries 
szeretetben, mert akár Londonban, Budapesten vagy Amerikában, a 
mi hitünk nincs helyhez kötve, hanem a különböző nemzetek között 
alkalmazkodik a kor igényeihez. Örvendjünk azért e testvériségnek 
s mikor vissza térünk hazánkba, emlékezzünk meg arról, hogy mily 
szép örökséget birunk." 

Brintonné asssony nemcsak a mi konferencziánkra jött, hanem, 
mint a washingtoni béke-társulat követe, részt vett a békekongresz- 
szuson is. Kolozsvárt is meglátogatta és az angol körben érdekes 
előadást tartott Washingtonról és az odavaló életről. 

Dr. Chester Dyer Frank jelenléte érdekes világot vet legujabb 
helyzetünkre. Ifju ember, ki hazájából, Bostonból oly ezéllal jött 
hozzánk, hogy itt a keleti nyelveket tanulmányozza. Ezért már Syriá- 
ban. Damaskusban töltött egy évet s egy másikat a budapesti egye- 
temen tölt. Igen szép eredmény, ha budapesti egyetemünket már 
idegen nemzetek fiai is felkeresik és nemcsak a mieink mennek 
nyugatra. Dr. Chester komoly törekvésére mutat. hogy már konfe- 
reniczánkon magyar nyelven kisértette meg gondolatai kifejezését. 

Altalában a konferenczia sikeréért, benső tartalmáért és külső 
megjelenéseért minden velünk érző örvendhet. Hitfeleinknek tömeges 
felrándulása ez alkalomra bizonyság, hogy a vallás iránt való közöny 
még nem diadalmoskodik mindenkiben. És a jelenvoltak bizonyosan 
kedves emlékekkel tértek otthonukba. 

Különös elismerést érdemel budapesti egyházközségünk, mely a 
háziúr szerepét vitte. Különösen ez egyház derék vezetői, gondnoka 
és papja iránt mindnyájan elismeréssel .és köszönettel tartozunk, 
kiknek előzékenységéről minden jelen volt meggyőződött. 

Nem mulaszthatjuk el megemliteni azt sem, hogy a sajtó nem 
foglalkozott konferencziánkkal hozzá méltó terjedelemben. Mig más, 
kevésbbé érdekes gyülésekről külön rovatok jelentek meg a napi sajtóban, 
addig konferencziánkról a legtöbb ujság csak a kiállítási hirek rovatában 
emlékezett meg röviden s némelyik meg egyoldalúan. Pedig hát nem 
azért gyujtják meg a gyertyát, hogy véka alá rejtsék. Hisszük, hogy 
ennek oka részben a magunk tartózkodó természete, meg az is, hogy 
e konferenczia uj és szokatlan volt. I 


GáurFr Lönicz. 


Tanűgyi Szemle. 


(A II. országos és egyetemes tanúgyi congressus.) 


A magyar tanítói világ ís kivette részét azokból az ünnep- 
ségekből, melyeket a nemzet az ezeréves állami fennállás örömére 
rendezett. A millennáris év július hónapjának 1—8 napjaiban össze- 
gyülekezett Budapesten, hogy megbeszélje azokat az elveket és szem- 
pontokat, melyeknek a második ezerév küszöbén a tanitás nagy és 
fenséges munkájának irányát vezetniök kell. 1848-ban tartatott az 
első egyetemes tanítógyűlés; a júliusi a második volt. Mílyen haladás 
a közoktatásűgy minden terén e rövid félszáz év alatt! Mesteri 
kéz két képet alkothatna e két állapotról; s ha a fejlődés szálait 
egyiktől a másikig nem volna alkalmunk nyomon kisérni, nem 
ismernénk rá amarról a második képre, nem tudnók megérteni a 
fejlődésnek ezt a rohamos menetét. Csak a két congressus adatait 
hasonlítva össze, a számok mutatni fogják a nagyarányú eltérést. Az 
elsőnek 257 tagja volt 5 szakosztálylyal, a másodiknak 4552 tagja 
19. szakosztálylyal. Itt a bonyodalmas közoktatásügyi szervezetnek 
minden tagja képviselve volt. Erről a komoly munkával inmponáló 
congressusról hű képet adni nem lehet feladatom. Egy nehány váz- 
latos vonásban mégis ki akarom emelni azokat a vezérlő gondolatokat 
és eszméket, a melyek a tanácskozások eredményeiűl markansabbúl 
fejeződtek ki. 

Wlassics miniszter, kitől már megszoktuk, hogy irányeszméket, 
halljunk, helyesen emelte ki üdvözlő beszédében e congressusnak 
jelentőségét az összetartozóság, az összetartó erő megszilárdításában. 
Mert, ha valahol — úgy mond — Magyarországon bizonyára szükség 
van ez erőre. Valóban ez a congressus kifejezése volt egy régen érzett 
vágynak. Általános a panasz, hogy nincs meg a magyar tanítóság- 
ban a közszellem, a testületi egység érzése. A panasz nem indoko- 
latlan; de a hiányt is lehet menteni. Nem kis oka lehet ebben az 
egységes nemzeti közoktatás hiányának is. 

A ministeri üdvözlet a megfontolt, mérsékelt haladás elvét 
tűzi ki. , Az új gyakran nem jó, de a réginek, ha elkorhad, csak 
azért, mert régi, jövőt biztosítani nem szabad." Aztán két szempont 
az, melyeket különösen figyelembe ajánl. Az egyik szempont a gyakor- 
lati, a böles államférfit, a másik az erős magyar embert árulja el. 
Amaz azt tanácsolja, hogy a tanácskozások ,ne álljanak az elmélet 
puszta abstractiojának álláspontjára ; ez azt, hogy ne csak a tudo- 
mány általános kozmopolita vívmányai érvényesűljenek, hanem min- 

denek előtt a magyar nemzeti szempont, , melynek a magyar cultura 
minden rétegét, csúcsát és mélységét át kell járni." Büszkék vagyunk 
fogékonyságunkra a nyugati civilisatió eszméi iránt, ,de kell, hogy 
új tartalommal is gazdagítsuk a népek közoktatási politikájának 
kincseit." 

Ez irányelvek közül legmegnyugtatóbb s legélesebb vonásokban 
a nemzeti oktatás elve emelkedik ki. A nemzeti elem a külföldi 
iskolázásokban is kezd utóbbi időkben méltán túlnyomó erőre emel- 
kedni. Mennyivel nagyobb szükség van erre nálung; hol az iskolázás. 
kifejezetten nemzeti jellegét nemcsak általános paedagogiai szempontok 
ajánlják, hanem specialis állami érdekek is sürgetik. Berzeviczy, az 
egységes nemzeti oktatás előadója, több joggal sürgetheti, mint az 
angol, franczia vagy a német paedagogus, hogy , mindenki, a ki az 
ífjúság tanításának és nevelésének magasztos hivatásával foglalkozik, 
legyen áthatva a nemzeti érzéstől, nemzeti feladataink tudatától," 
hogy , közoktatási intézményeinket nemzeti életünkhöz, nemzeti saját- 
ságainkhoz, traditioinkhoz és szükségleteinkhez minél közelebb hozzuk. " 
Nem volt szakosztály, mely ez elvet ne hangoztatta, vagy ne fogadta 
volna el. A középiskola a classicus írodalom mellett egyenlő tért akar 
juttatni a magyarnak, az egyetemi összes papnevelő intézetekbe be akarja 
vinni a magyar irodalmat; a néptanítói kar e mellett szól, a kisded - 
ovók a magyar társalgást sürgetik, a tanítóképzők és tanképesítők 
nyelvéűl a magyart ajánlják. Mindenütt, az egész vonalon e jelszó 
hangzott fel, e lobogó alatt harczoltak. 

Egy másik jelszó, a mely a tanácskozások folyama alatt külö- 
nösen dominált s mely az általános paedagógiai s a speciális nemzeti 
szempontokat az előbbihez hasonlóan egyesíti magában, az államosítás 
kérdése volt. A míly fontos, ép oly kényes természetű kérdés. Alkalmas, 
hogy a nemzeti és szűkebb felekezeti érdekeket élesen szembeállítása. 
De az érdekek harcza elsimult, elnémult az elvek harczában. S való- 
színű, hogy az egyes szakosztályok, az egyetemes congressus s e haza 
intelligens többségének nézete és kivánsága van kifejezve e tételek- 
ben, melyek hangot nyertek a tanácskozáson: ,A: közoktatás nem 
csupán a cultura, humanitás, egyéni haszon és boldogulás dolga, ha- 
nem első sorban és mindenekfelett az államhatalom kérdése, az állam - 
fenség integráns része. . . . De a kongressus a történeti fejlődés út- 
ján haladva s annak tanúságait tisztelve, nem ohajtja a radikális 
megoldást; annyival kevésbé teszi ezt, mivel az oktatás szabadságát 
az államhatalom érdekeivel és követelményeivel megegyezhetőnek 
tartja. Egyesek, testületek, szövetkezetek, egyházi és világi hatóságok 
tarthatnak fenn iskolákat, de az oktatást csupán mint az állam 
mandatoriusai végzik a törvényben megállapított feltételek mellett." 
De a teljes államosítást sem a pénzűgyi helyzet, sem pedig az oktatás 
szabadságának az elve nem ajánlják. S így a fennebbi elvi meg- 
állapodások csak úgy értelmezendők, hogy ezek szerint az állami 
akarat intensívebb befolyása biztosítva legyen. Igy pl. tanítói, tanári 
képesítést csak az állam adhat, tanítók, tanárok alkalmazása, személyi 
űgyeik intézése állami beleavatkozás nélkül ne történhessék. Az 

államosítás kérdése leghevesebb vitát idézett elé a népoktatási osztály- 
ban, melynek eredményeűl elfogadtatott az az elv, hogy , tanító-, 
tanítónői és ovónőképzőintézetek állítása és fenntartása az államnak 
joga és kötelessége". Ez intézetek felett a felűgyeleti jogot csak az 
állam gyakorolhatja. 

A harmadik kérdés, a mely határozottabban kiemelkedett a 
gondolatok, tervek, javaslatok özönéből, az egységes közoktatás kérdése 
volt. Specialis nemzeti érdekeket nem szolgál; inkább didaktikai, 
paedagógiai s gyakorlati okok hozták felszínre s tartják ott már 
évek óta. Egyik feltünőbben érezhető hiánya, vagy hézaga a közok- 
tatásűgyi szervezetnek. Az egységes közoktatás hiánya különösen az 
alsó és közép iskolázás körében jelentkezik. Az egységes közoktatás 
követelményének lényege abban áll, hogy az egységes iskola nyújtotta 
ismeret bármely pályára előkészítsen s tehát eloszlussa azokat az 
"átmeneti, akadályokat, melyek a különböző fajú iskolák között a 
tanulók előtt állanak az átlépésnél. Ha valakit dispositioi s hajlama 
a realiák felé vonz s bontakozó vonzalmát követve a reáliskolába 
megy ; ennek bevégzése után azonban tanára akar lenni kedvencz 
tárgyának, görögből érettségit kell tenni. A realiáknak és a humanus 
studiumoknak a reáliskolákban és a gymnasiumokban való egyen- 
lőtlen szerepe igen nagy nehézségeket okoz; továbbá a tanítóképzés, 
a kormányzat és felügyelet különböző módozatai azok az okok, 
melyek az egységes oktatás kérdését már régen felvetették s maig is 
felszínen tartják. Az állam nem oly követelményeket támaszt a tan- 
képesítő vizsgálaton a tanulóval szemben, mint a felekezetek, s itt 
is egyik egy, másik más mértékkel mér. Az alsó és középoktatás 
felügyelete között sem külső, sem belső kapocs nincs; igaz ugyan, 
hogy az alsó oktatásnak legfőbb czélja más, mint a középoktatásé, 
de a kapcsolat közöttük mégis megvan, mert amaz előkészítő lépcső 
is egyszersmind erre. [Igy állván a dolgok, a congressus természetesen 
nem zárkozhatott el e bajok orvoslási kisérleteitől sem. Felhangzottak 
oly kivánalmak, melyek a tanítóképzés egységesítését sürgetik. 

Hosszas volna s talán kívül is esnék czélunkon, hogy mind- 
azokat a reformtörekvéseket, melyeket a meggondolt, lassú, de biztos 
haladás elvén bangoztatni hallottunk, itt ismertessük. Még röviden 
megemlítjük Berzeviczy javaslatait a középiskolák reformjára. Egységes 
középiskolát kíván, mely közelebb áll a mai gymnasiumhoz, mint a 
reáliskolához. A humanus studiumoknak nagyobb képzési erőt tulaj- 
donít. A latin a mai tulsúlyát megtartaná; a felsőbb osztályokban 
némely tantárgy facultatív lenne; de az érettséginél elmaradna minden 
bi- vagy trifurcatió s az érettségi az összes felsőbb tanulmányokra 
útat nyitna. — Az egységes középiskolán kívűl lenne egy 7—8 
osztályból álló s tisztán gyakorlati életre előkészítő polgári iskola ; 
nagyjában a mai reáliskola, de azzal az új czéllal és feladattal, 
hogy a polgári elemek míveltségi szinvonalát emelje. 

Ezek a vázlatos vonások még csak keretét sem adják annak a 
képnek, melyet a második egyetemes tanító congressus tanácskozásai- 
ban nyújt. Csak egy — két kiemelkedőbb gondolatcomplexum, a melyek 

az igen fontos részletkérdések egész tömegét foglalják magukban. A 
mai közoktatásűgy megoldandó kérdései ezek s a congressusop fel- 
hangzott javaslatok, reformtörekvések és megállapodások mulatják 
nagyjában azt az irányt, melyet a magyar közoktatásűgyi poli- 
tika követ. 


G. K. 


Párisi levél. 
Páris, 1896. sept. 
(A lyoni conferentia. Jézus Krisztus, személye, tekintélye, munkája. Első kötet: 
Jézus Krisztus pályájára lépés előtt. Stapfer KE. a párisi theol. facultás tanárá- 
tól. I. vol. in 12. Paris, librairie Fischbacher.) 
Szetkesztő ur ! 


Az orthodoxok és liberalisok hivatalos képviselői hosszas érte- 
kezések után a lyoni consistoriummal egyetértésben megállapodtak a 
conferentia idejére nézve. Nov. 3-ikára tüzték ki az ünnepélyes ösz- 
szejövetelt és akkor meg is fogják tartani, ha csak előre nem látott 
akadályok nem merülnek fel. Az orthodoxok egy része hallani sem 
akar a liberálisokkal való egyesülésről, kiket ,a hit rationalistikus 
ellenségei"-nek neveznek. De a többségben meg van a vágy az egye- 
sülésre. S óhajtandó, hogy az meg legyen, de ugy hogy a lelkiis- 
meret jogai ne áldoztassanak fel, hanem legyen az egyesülés egyházi, 
közigazgatási téren. Hogyha e kisérlet most nem sikerül, tartani le- 
het, hogy az ügy hosszu időre elmarad s az egyházban az önkény 
fog uralkodni. 

Ennek egy példáját látjuk a bordeaux-i nagy egyházközségben. 
Az egyik lelkészt betegség okán egy év óta egy más lelkész helyet- 
tesiti. Julius végén a consistorium azt határozta, hogy meg kell szün- 
tetni szolgálatait, mert egyik beszédében tagadni látszott az örök 
büntetést. A consistorium ebben eretnekséget látott. De a mi ez ügy- 
ben nevezetes, hogy az egyházközség nagy része, csakugyan ortho- 
doxok állást foglaltak és consistoriummal visszahivatták a lelkészt. 
Minthogy azonban a visszahívott lelkész az egyházközségnek nem 
rendes papja, hanem csak helyettes, most mégis teljesen a consisto- 
riumtól függ, melynek szabadságában áll az egyházközség akarata 
ellenére is elbocsátani. Ily eset nem fordulhatna elő, hogyha volna 
hivatalos zsinat, mely az ilyen kérdésekre szabályt alkothatna. De 
hogy ilyen legyen, annak nem kell másnak lenni, csak administra- 
tivnak, s ez az a mit orthodoxoknak és liberalisoknak együttesen 
kell kérni az államtól. Reméljük, hogy a lyoni conferentia félre tesz 
minden személyi kérdést és csak az egyház általános jólétére s a fran- 
czia protestantizmus jövőjére tekint. 

— Némileg késtem Stapfer munkájának ismertetésével. De en- 
nek oka, hogy mult levelemben a napi eseményekkel összekötött 
tárgyakról kellett irnom. Különben egy olyan könyvről, mint a Stap- 
feré, a párisi prot. theol. facultás tanáráé, mely ezelőtt nehány hó- 

nappal jelent meg, nem késő irni most sem. Ez egy uj , Jézus élete", 
melynek teljes czime: , Jesus-Ohrist sa  personme, son autorité, son 
oewre". Tome premier: ,Tesus-Ohrist avamt son ministere.§£ Most 
csak az első kötet jelent meg. 

. Tehát ismét egy uj , Jézus élete", fogják mondani. Hiszen már 
annyi ilyen munka közöltetett. A Straussé 1835-ben, mely akkor oly 
nagy vihart támasztott a keresztény egyházakban, a Neanderé 1837- 
ben czáfolatul a Strausséra; és azután még annyi más Németország- 
ban, Angliában s végül a Renáné Francziaországban, mely ujra vihart 
idézett fel s melynek ezáfolatául ismét több uj munkát irtak, mi- 
lyen volt Francziaországban a Pressensé-é. S mind e munkák mel- 
let is Stapfer arra gondolt, hogy megirja Jézus életét. És most előt- 
tünk van müve. Az igazat mondva, a tárgy nagy és kimerithetlen 
és az ember minél tovább olvassa e könyvet, annál több világosságot 
nyer, de-a nélkül, hogy a titkot teljesen megvilágitva látná. Stapfer 
tisztán mint történelemiró tanulmányozta a tárgyat. , Czélunk, mondja, 
vizsgálódni és azt mondani, a mit megvizsgáltunk, tényeket megálla- 
pitani és eléadni. Nem vonunk dogmatikai következtetéseket, me- 
lyek megengedhetők lennének. Munkánk egyszerüen a történelemirőé". 
Tehát a történelemiró irta ez annyira érdekes kötetet: , Jesus-Christ 
avant son ministere". Mindenek előtt csodálni lehet, hogy Jézus éle- 
tének e része, melyről az evangeliumok csak nehány lapon szólanak, 
több mint kétszáz lapot foglal el. A Jézus gyermek és ifju koráról 
ennyit csak egy oly iró irhatott, mint ,La Palestine en temps de 
Jesus" szerzője, a ki pontosan ismeri ama korszak dolgait. egyéneit 
és eszméit, a ki már előbb megirta ,Les ideés religieuses en Pa- 
lestine á lépogue de Jesus Christ." S hogy e müvek már előbb 
megirattak, ez biztosítékul szolgál arra, hogy szerző ismeri azt, a 
miről beszél és semmit sem mond találomra. S mily szépek a Jézus 
gyermekkorának s ifjuságának szentelt eme lapok! s mily kedvesek 
az országról, a szokásokról és családi életről adott leirások ! 

Az ember kiváncsian olvassa e fejezeteket, melyek nagyon Tö- 
videknek tetszenek és némelyik tényleg az is. Itt-ott az ember 
szeretne részletesebb kifejtést és határozottabb véleményt, de azért 
a munka a figyelmet folyton lekötve tartja. De Stapfer könyvének 
érdekessége még nem is ebben van, hanem legkivált annak a kér- 
désnek tárgyalásában: hogy Jézus az ő kortársaival együtt neve- 
kedve, hogyan gondolkozott magáról? volt-e tudata arról, hogy ő a 
várt Messiás? Ez, mint a szerző helyesen mondja, psychologiai prob- 
lema és ugy is tárgyalja, a Jézus értelmének és lelkiismeretének fo- 
kozatos fejlődésével mutatva meg, hogy hogyan fejlődött ki benne 
az ő személyiségének és feladatának érzete. A mily mértékben 15- 
meri meg önmagát, abban a mértékben érzi, hogy bcnne van valami, 
a mi fölülmulja szülőinek vallását, a mi annak ellentmond és ő fölfogja 
azt, a mit azok nem fogtak fel. Magát azoknál fensőbbnek érezi. Es mi e 
benső munkát folyton növekvő érdekeltséggel kisérjük. Kisérjük Jeru- 
zsálembe való első utazásában, a tudósokkal való beszélgetésében, a fari- 
zeusokkal, az essenusokkal és Keresztelő Jánossal való érintkezéseiben. 


I 


242 PÁRISI LEVÉL. 


Kisérjük Jézus előkészületének munkáját lépésről-lépésre, egészen az ő 
harminczadik évéig, addig a pillanatig, mikor pályáját, az Isten orsz - 
gáról való beszédét megkezdi. Jézus tehát, mondja Stapfer, mint 
minden ember, megtette tapasztalatait: ő maga teremtette magát a 
körülmények, a megpróbáltatások és külső barczok segélyével, me- 
lyeken át kellett mennie. Felhasználta az oktatásnak minden esz- 
közeit, melyeket Isten neki hatalmába adott. Jelleme, értelme, szel- 
leme, egész lelke folyton növekedett e tizennyolcz év alatt. Figyelt 
mindazokra a tanulságokra, melyeket neki a napi események, lettek 
légyen azok nemzetiek vagy vallásiak, adtak. Ez való igaz. De akkor 
mi messze eltávoztunk a Jézusról való rendes orthodox nézettől, a 
háromság második személyétől, fokozatosan jutván az  erények- 
hez, melyek a rendes embernél elein rejtett állapotban vannak, holott 
a háromság második személye a tökéletességgel kezdi. Es ha avval, 
akkor hogyan lehet nekünk példányképünk. De hogy ha ő. valóban 
egy volt közülünk, a mint Stapfer megmutatta, ha ő átment mind- 
azokon a kemény tapasztalatokon, akkor ugy jövünk hozzá, mint 
testvérünkhez. Mi teljesen osztjuk a tudós tanár nézetét, hogy Jé- 
zus átment az emberi feljődés minden fokán. A benső munka által 
jutott oda, hogy egy vallási szempontból a külső formákra legtöb- 
bet adó nép közepett megállapítsa a lényeges különbséget a szertar- 
tások teljesítése és a sziv megtérése közt. Az mindig a benső munka 
által történik, hogy ő az Isten szavának engedelmeskedik, magát 
annak aláveti, ugy itélvén, hogy a mi a régieknek mondatott, el- 
mult. A Jézus lelkiismeretének fejlődésében azonban Stapfer talán 
mégis igen elé teszi azt a pillanatot, melyben teljesen tudatára jut 
önmagának és normativ vallásos becsének. Tizenkét éves korában a 
tudósokkal való társalgásában erről még nem lehet szó Jézus nyil- 
ván később jutott a lélekben és igazságban való igaz tiszteletnek 
világos és teljes tudatára, gondolatunk szerint akkor, mikor Keresz- 
telő János megkeresztelte. 

; E nehány sorban természetesen nincs kimeritve Stapfer müve. 
En csak főbb vonásaiban akartam ismertetni. Olvasni kell e köny- 
vet, hogy arról helyes fogalmat nyerhessünk. Kevés könyv van, mely 
ennyire megragadó. A munka a nagy közönség és nem egy nehány 
tudós számára van irva, 

Az utolsó fejezetnek czime: , L? originalité de Jesus." Ez mint- 
egy összegezése az előbbi fejezeteknek. A Jézus eredetisége az 1s- 
tennel való közösségnek teljes és világos tudata, mely közösség soha 
sem zavartatott meg nála. Bizonyosnak lehet venni, hogy neki min- 
dig teljes és tiszta lelkiismerete volt és hogy neki soha sem kellett 
bünbánkódni. Ismerte a mi kisértéseinket, ellenük harczolt, azokat le 
kellett győznie és e győzelmeket nem szenvedések nélkül nyerte 
meg. De sohasem engedett a kisértéseknek egy pillanatra sem. Küz- 
delmeiben mindig győzelmes, az ő folytonos harczában soha el nem 
eső. Nem vesszük észre nála soha semmi érzetét az erkölcsi gyen- 
geségnek, holott az emberek fiainál éppen a legjobbak azok, a kik 
magukat gyöngéknek ézezik. Ez volt a tapasztalata Pál apostolnak 

és ez Pascalnak. Az eszmény nekik mindig magasabbnak és távo- 
labbinak jelent meg. Jézusnál nem tapasztalunk hasonlót. Mindig 
bizonyos önmagáról, Istenről és a maga szentségéről. Sohasem re- 
megett, sohasem alázta meg semmi erkölcsi hibának benső, nyo- 
masztó emléke. Soha sem érzett semmi távolságot akaratja és köte- 
lessége között. A jót, a melyet akart, tette; a törvényt, a mely 
adódott, teljesíteite; az eszményt, mely előtte megjelent, valósította 
és az ő szentség, igazság, szeretet és erkölcsi tökéletesség eszménye 
a legemelkedettebb, mely valaha létezett. 

Bizonyos, hogy az ő eredetisége hatalmas, vagy jobban mondva 
egyetlen. Es éppen mert egyetlen, ezért, hogy reánk nézve eredeti- 
ségének mindig van titokzatos és megmagyarázhatlan oldala. S mi 
mindig azt fogjuk Jézussal szemben mondani: ,ecce homo", esz- 
ményi ember, a kit igyekszünk követni, érezve, hogy nagyságát itt 
alatt meg sem közelitbetjük. Ez a különbség mi közöttünk és ő 
közte; s ezért van, hogy az emberiség mindig ő hozzá fog menni. 

Eredetisége után Stapfer jellemét akarja meghatározni Jézus- 
nak. Nem nagyon szeretem, a mit erre nézve mond. Nagyon érde- 
kes ugyan, de az ember azt kérdezheti, hogy lehetséges-e Jézus jel- 
lemét meghatá ozni. Bárminő vonások legyenek azok, melyeket e 
jellemre nézve adnánk, az mégis mindig rejtve maradna valamely 
oldalon. Mi némely vonásokat kiemelhetnénk, melyek különösen 
megragadtak. de végre mégis azt vennők észre, hogy az még nem 
egészen ő és hogy ő még sokkal több. mint a mit róla mondottunk. 
Én tehát azt hiszem, hogy Stapfernek nem sikerült Jézus jeliemét 
adni. Az igazságért különben hozzá kell tennem, hogy Stapfer maga 
is azt mondja, hogy Jézus jellemének teljes meghatározását adni 
nem lehetséges. 

Munkáját a következő sorokkal végzi: , Ha Jézus az emberiség 
történelmében a legnagyobb változásokat idézte elé, az onnan van, 
mert ő teljesen szent volt. Az ő lelkiüssmerete az emberiség lelkiis- 
merete lett. Ő a mértékadó ember, az ember, a milyenné kell lenni. 
Életében semmi hiba és nem is fognak soha felfedezni. A vétek ha- 
gyománya legyőzetett és ő az, a ki azt legyőzte." Teljesei osztjuk 
a Stapfer által kifejezett eszméket. 

E rövid ismertetésben sok érdekes kérdés mellőztetett, a milyen 
többek közt a Jézus tanulása, a természet dolgainak megfigyelése, 
a bonnan ő a legszebb és legtanulságosabb példázatokat vonta, de 
egy ilyen könyvet nem is lehet összegezni teljesen a nélkül, hogy 
az ember azon ne rontson. Stapfer munkája vonzó és tanulságos. Fran- 
cziaországban és külföldön elismeréssel fogadták. Angol és német 
nyelvre le is fordittatott. A két következő kötetnek ez lesz a czime : 
a II. kötetnek: Jézus-Krisztus az ő pályáján; a III-iknak :  Jézus- 


Krisztus halála és feltámadása. 
CHaRguaup D. 

(Ujkori iróktól.) 
Értelem. Értelmiség. 


Megérteni a multat megbánás nélkül, elhordozni a jelent jobbit- 
gatással, reményleni a jövőt előkészítéssel: im ez a bölcs emberek és 
jótékony intézetek törvénye! Lamartine. 

Az emberi értelemnek határai vannak; nemcsak egy ember nem 
tudhat mindent, de azt sem tudhatja az egészből, amit mások tudnak. 
Rousseau. 

Felsőbb értelmü emberek egymást kitalálják, felkeresik; van 
egy közös nyelvök, melyet csak ők bészélhetnek, érthetnek. Condorcet. 

Mikor valaki mindig egyedül szól, elhiszi végre, hogy ő mindig 
okosan beszél, és hogy ellene szólani nem is lehetne. Kármán József. 

A dolgok történelmének ellentéteiben folyvást csodálkozva 
nem bámulni, — az erény nemes ingerét a porban is felismerni, a bünt 
a trónokon 15 szerencsésnek nem nevezni, — a mennydörgések istenét 
akkor is tisztelni, mikor nem mennydörög, az élet köteles felhaszná- 
lását örömmel venni, —a reánk mért halált sem nem kivánni, sem 
attól nem irtózni: ezeket nekünk az értelem, a bölcseség tapaszta- 
latai adják meg. Hagedorn. 

Legyen valaki bármily értelmes, de ha szenvedélyei és előité- 
letei vannak, nincs tőle mit remélni. Malebranche. 

Lenevetni az értelmeseket. a bolondok kiváltsága: ezek olyanok 
a világban, mint az udvari belondok, akarom mondani, következet- 
lenek. La Bruyére. 

Mindenkinél megvan természet útján az érzelem azon bizonyos 
mértéke, melyet birnia kell. Ezen a lélekben meglevő értelmi erőket 


nevelés úlján fejleszteni lehet, de a meg nem levőket oda beilleszteni 
nem. Kleist. 


Érték 


Minden érték önmagát dicséri. SZzakespere. 

A kis lelkü és törpe szellemü emberek olyanok, mint a hosszu 
nyaku és szűk szádu keskeny üvegek. melyekből mentől vékonyabban 
jön ki, ami bennök van, annál lármásabb bugyogással történik. Saphir. 

Hogy lehet a kis helyzetü ember is valami? úgy, hogy tegye 


helyesen a kisszerüt ; mert hiszen a nagyszerüekben is ép ezt szük- 
ség tenni. (röthe. : 

A csupa testi képességek, milyenek: nagy erő bátorság nélkül, 
szép termet ügyesség nélkül, szép arcz lélek és érzület nélkül, kitünő 
fürgeség magatartás nélkül. — felébreszthetik ugyan a bámulat csekély 
fokozatát, de soha is elragadtatásra nem birhatnak. De a nagy érte- 
lem, jeles érzület, élénk képzelődés, éles felfogás, mindenapiságon 
felül emelkedő lélektehetségek, melyek váratlanul lepnek meg, — 
lelkünket elragadják, s azt magát maga fölibe emelik. Mendelsohn. 

A valódi értéket az ellenségben is felfedezzük és tiszteljük. 
Fontenelle. 


Érzék. 


Szükség, hogy érzékeinken a kötelesség jogos hatalommal ural- 
kodjék. Corneille Tamás. 

A sziv egy érzületének, egy mozdúlatának több hitele van a 
lélek előtt, mint a bölcsészek minden jeles mondatainak. Lambert 
örgrőfné. 

Érzület. Érzés. 


Érzéseink fogalmainktól függnek, s mikor hizonyos irányban 
elindultak, nehezen lehet megváltoztatni. Rousseau. 

Vannak nyelvhasználat nélküli jelek, melyek a titkos érzületet 
nyilvánítják: egy sohaj, egy tekintet, egy szerény elpirúlás, egy 
hallgatás elégséges a sziv kimagyarázására. Moliére. 

Az érzés a rokonlelkek örömét egybeolvasztja ; a szigoru birálat 
a legbennsőbb barátokat is eltávolitja. J endelsohn 

Esemény. 


Minden nagy esemény a földtekén olyan, mint maga a földteke, 
melynek fele részét a nap világítja, 5 a más fele homályba merült. 
Voltaire. 

Minden lehetséges; és a mi most nem, az lehet következőleg. 
2-k. Eraidrik. 


Az események megváltoztatják az embereket. id. Dumas. 


Eskü. 


Minden gonosztevő hamis esküvel segit magán. Racine. 

Az esküdözést elkell távoztatni. Egy becsületes ember becsület 
szavának eskü tekintélyével kell birni. Lambert örgrófmé. 

A sok és nagy esküdözés, még a legközönbösebb tárgyak el- 
beszélésénél is, valamint nem Isten szerinti, úgy nem is egyez a 
társalgás izlésével. La Bruyére. 


Tesz 


A lángész nem oroz, hanem hódit ; tartományt szerez, melyet 
birodalmához csatol ; annak törvényt szab, alattvalóival megnépesiti, 
kinyujtja felette arany királyi pálczáját, és senki sem meri neki mon- 
dani szép országának látására: Ez a földtábla nem része örökséged- 
nek ! Id. Dumas, 

Gyüjtötte: Kiss MIHÁLY. 

Dix LemgEN von Victor Hugo, Leo -Tolstoj und Emile Zola über die 
Aufgaben des Lebens. Von Dr. A. Rauber. Leipzig, 1896. 31 I. A dorpati 
egyetem tanára e népszerübb stilusban írt felolvasásában, melyet az egyetemi 
hallgatók segélyző egyletében 1895. dec. 8-án tartott, ugyanazzal a kérdéssel 
foglalkozik más ézim alatt, melylyel a "Ker. Magyetőc 1894. 3 fűzete Tolsz- 
HO ÓN JDTÓ 1ldo gságtanac cz. czikke. Az egyezés oly szembetünő, hogy 
folyóiratunk czikkének iróját átvétellel lehetne vádolni, ha a kérdéses füzet előbb 
jelent volna meg. A lényegesebb eltérés a két eczikk között az, hogy Rauber 
az alkalomhoz szabott cezéllal a kérdést biologiai szempontból tárgyalja. A 
biologiai szempont Raubernél ott érvényesül, a hol irőíval birálólag, pótlólag 
és kiegészitőleg áll szemben. Az életfeladat kérdése egyike a legfontosabbak- 
nak, de egyszersmind a legnehezebbeknek is. Megoldásától függ az emberi élet 
jóléte és boldogsága. A biologia azt tanitja, hogy az ember élő, állam al- 
kotó, szellemi és anyagi kincseket gyűjtő lény. E tulajdonságokból fel- 
adatok születnek, a melyek munkát igényelnek, legyen ez szenvedő vagy 
cselekvő. Zola tehát, ki nem ismer szebb imádságot a munkánál, a bi- 
ologia szempontjából helyes tanácsokat ad az ifjuságnak, mert a biologiának 
fő elve: munkálkodjál! Ha már ez az élet feladata, önként jó az a kérdés, 
hogy hát a nő is munkálkodjék ? S ezzel a sokat vitatott s maig is eldöntetlen 
női kérdés, vagy nőemancipatio kérdésére tér. Természetes, hogy a munka s0- 
rompóit megnyitja a nők számára, ha csak részben is. Végül pedig arra az 
eredményre jut, hogy sminden lány előtt az a kettős feladat áll, hogy magá- 
nak a kilátást a házasság elől sohase zárja el, de sohase bizzék egyedül a 
a házasságbanc. De hát melyek azok a női hivatások? A nehéz szellemi és 
testi megfeszitéssel járó hivatások a férfi erejét is megpróbálják ; ezekből tehát 
kizárja a nőket. Hanem ajánlja a gazdasági, kereskedői, nevelői, betegápolói 
és orvosi hivatásokat. Ugyanazok, a melyeket a gyakorlat már igénybe vett a 
nők részére. Ez alapon állva, csak természetes tehát az egyenjogosultság kér- 
désére adott felelete, hogy a nő és férfi, mint emberek, egyenlők, de nem 
mint munkások. Rauber a kérdés történetéhez nem járul uj adattal, nem 
tudja elég meleg szeretettel körülvenni a tárgyalt írókat, tulságosan erős nála a gon- 
dolkodó fő az érző szív jogainak rovására. De világosan, könnyen és folyéko- 
nyan ír s ez egy német tanártól nem ritkán már érdemszámba megy. (G. K.) 

5) BIBLIAI ELBESZÉLÉSEK ÉS BIBLIA-ISMERTETÉS.K Az első népiskolák, a második 
a gymnasiumok I. és II. osztálya számára. Irta dr. Bartók György ev. ref. pap 
és vallástanár. Ismeretes dolog, hogy a vallástanitáshoz szükséges segéd- 
könyveink még kevés számmal vannak. E hiányon, hogy segítenünk kell, azt 
tudjuk. Dr. Bartók György tankönyvei is ide czéloznak. Az elbeszélések tör- 
téneti egyszerüséggel vannak előadva, s kiváló fontosságuk abban van, hogy a 

bibliai egymásutánt és történeti folytonosságot megtartják s hogy a biblia 
szelleméhez hűek. De hiányzik belőlük az a folyékony, könnyed előadás, a mi 
a gyermekek képzeletét folyton foglalkoztatja s a történetnek külső szint, bájt 
kölcsönöz. Mind az elbeszélések, mind az ismertetés a tanulók ismeretszerzé- 
sére irányul inkább, mint sem hogy a vallási áhitat megbirná oldani azt a 
kérdést, melyet a vallástanitáshoz füzünk, a mennyiben ennek, ha valamely 
más tárgyaknak igen, kétségtelenül a sziv és lélek, ész és kedély öszhangzó 
mivelése a feladata. Az anyag fölvevése, felosztása, elrendezése azonban jó ala- 
pon halad s igy inkább egészében, mint részleteiben helyes az iránya, jó a 
módszere. (D.) 

UJ ógRamuraró. Szerkesztette Szabó Aladár. Egy gyűjtemény, mely papok, 
tanárok, tanitók munkáit foglalja magában. Az evangeliumi egyházak 
lutheránus és kálvinista) vallási kül- és belmissioi s más egyházi 
kérdéseiről hoz czikkeket s az egyesületek, társulatok, olvasókörök, vallásos 
iratok terjesztésével s ehhez hasonló tárgyakkal foglalkozik. A gyüjteményben 
mintegy a magyar ,uj orthodoxia" jelenik meg, némely tagjában a liberalis- 
mus, másikban az orthodoxismus tulsulyával. 

Az egyik azt irja: ,Az ultramontanismus és liberalismus ellentéte 
kezd nálunk is főkérdéssé lenni. Nem volna-e helyes minden lépten-nyo- 
mon kimutatni, hogy a szabadelvüség, ha becsületes, az igazi, egyszerü 
evangeliummal nem ellenkezik", a másik meg igy nyilatkozik: , egyhá- 
zunknak ugy kül mint belrendtartásában confessióink s alkotmányos törvé- 
nyeink szelleméhez szigoruan ragaszkodjunk" stb. Hol fog e két irány talál- 
kozni? Az orthodoxia tulsulya magánál a szerkesztőnél abban is nyilvánul, hogy 
az unitáriusokról csak ugy lenézőleg szól és tőlük nem fél. Félni nincs is mért, 
de lenézni még kevésbé. Már annyi önbizalmunk nekünk is van, hogy az ily 
nézést kellőképpen tudjuk mérlegelni. Különben a gyüjtemény a gyakorlati val- 
lásosságra nézve több tanulságos részletet tartalmaz. Kenessey Béla, a templomi 
igehirdetés jelentőségét fejtegeti, a központi, a templomi igehirdetés mellett az 
egyének evangelizatióját hangsulyozva, a mi helyes is, de csak ugy, ha az 
egyéni evangelizálás bizonyos határon belől történik, ha a kik evangelizálókkul 
lépnek fel, a gyülekezeten belől és nem azon kivül dolgoznak, mely utóbbi eset a 
protestáns gyülekezetek romlására vezet. A Kenesseyén kivül Pokolytól, Kecs- 
keméthytől, a szerkesztőtől s több másoktól vannak czikkek a gyüjteményben. 

, PRorEsTÁNS ÁRvamrázi NAPTÁRT" ismét megszerkesztette Kenessey Béla, 
1879-re. Gazdag tartalommal, változatos műsorral jelent meg Hornyánszky ki- 
adásában Budapesten. Ára 30 kr. 

EELÖFIZETÉSRE FELHIVÁSOKAT hirdetnek Simó János sepsiköröspataki lelkész 
, Millenáris beszédgyüjteményrec ; Tartsafalvi Albert, vargyasi tanitó 2Tört su- 
garakc cz. költeménykötetre, (1 frt.) Dézsi Mihály szováthi pap, iró : Vig elbe- 
szélésekc-re. (80 kr.) j 

EGYHÁZI FŐTANÁCSUNK gyülése épp most tartatott meg — oct. 
25, 26, 27-én — mélt. Ferencz József püspök és báró P. Ilorváth 
Kálmán főgondnok elnöklete alatt. A gyülésen megjelentek és kiváló 

érdeklődéssel részt vettek Hajós János ny. ministeri tanácsos, Szent- 
iványi Gyula ny. curiai tanácselnök, Fekete Gábor kir. itélőtáblai elnök, 
s számos egyházi és világi tagok. A Főtanács nagy örömmel vett 
tudomást a püspök kitüntetésről, kinek érdemei elismeréséűl a király 
ő Felsége a II. osztályu vaskoronarendet ajándékozta, s elhatároztatott, 
hogy a királyhoz ez alkalomból a vallás- és közoktatásügyi minister 
utján hódoló felirat küldessék. A gyülés kimondotta a székelykeresz- 
turi iskola fejlesztését s az államtól való segélykérést s több más 
fontos tárgyat intézett el, melyeknek ismertetését, a képv. tanácsi 
jelentésekkel együtt, jövő füzetünkben adjuk. A gyülésen mindvégig 
meglátszott az érdeklődés és az egyház szeretete. A gyülés tagjai tisz- 
teletére első nap Főt. Ferencz József, másodikon mélt. Báró P. Hor- 
váth Kálmán főgondnok adtakközebédet. 

FURCSA szaBaDpELVŰsÉG. Nem a ,néppárt" vezetőinek eljárását 
jelöljük e czimmel. Azt mindenki tudja, hogy e hitbuzgó lovagok a 
lelkiismeret szine alatt a leglelkiismeretlenebb dolgokat mivelik. De 
arra már távolról se gondoltunk, hogy a protestans atyafiak közt 
lesznek olyanok, kik a szabadságot katholikus módon értelmezik. Saj- 
nos, ily esettel állunk szemben. A ref. és ág. protestansok éppen ugy, 
mint az unitáriusok pártolói voltak a szabadelvü egyházpolitikai tör- 
vényeknek. Az államkormány megalkotja és életbe lépteti e törvényeket, 
És mit látunk? A szabadelvűséget pártoló protestansok közt akad 
olyan, ki a szabadelvüséget más protestans társaival szemben nem 
ismeri. Megtörtént, hogy egy vegyes pár egyházi összeadásánál egy 
ref. lelkész az unitárius házasfélnek is, bár unitárius volta előre beje- 
lentetett, a reformátusoknál szokott hitforma szerint mondotta az esküt 
elő. No már ha a szabadelvüséget igy gyakorolják a protestansok, kik 
annak hiveiül vallják magukat, akkor aztán nincs mit csodálkozni, ha 
a katholikus hitbuzgóság a lelkiismereti szabadság jelszava alatt türel- 
metlenkedik a protestansok és az államkormány ellen. Aztán van a 
dolognak még más oldala is. Az esküt, jól van, elő lehet mondani, de 
hátha az illető nem fogja utánmondani, a minthogy nem is foghatja, 
nem kész-e ekkor a botrány? Talán nem fog az eset ismétlődni. Leg- 
alább nem tesszük fel, hogy ref. afiai közös megállapodásból keresnék 
a katholikus szélsőség kétes dicsőségeit. Tartsák meg a szabályt, me- 
lyet eddig kölcsönösen tiszteletben tartottunk! 

PROTESTANS TEMPLOM ÍS MŰVEsSsZEr. A mit mi már rég mondunk, 
hogy a protestantismusnak nem kell elzárkózni a művészettől, hanem 
elveinek megfelelőleg alkalmazni, erre nézve a , Sárospataki Lapok "-ban 
a következőket olvassuk: , En is tanultam az első keresztényekről, hogy 
a római üldözések alatt a sötét katakombákban, temetőkön, barlangok- 
ban nagy lelki épülettel végezték istentiszteletüket; ismerem a refor- 
matio viharos századaiból prot. őseinknek is szinte emberfeletti lelke- 
sültségtől megszentelt buzgóságát, melylyel Isten házává avatták azt 
az egyszerü szénapajtát, mely szükségből lehetővé tette, hogy vallásos 
érzésüknek áldozzanak benne; de más dolog az, hogy mit mikor tehe- 
tünk, ismét más az, mit hol teszünk, mikor módunk van rá ? Az ismeretes 
protestans szegénység szoritó bilincseit érezve, magam is, nem mondom, 

hogy épitsünk bazilikákat, monumentalis egyházakat, de azt vallom, 
hogy egy kis jóakarattal, meglevő templomainkat tiszta, nyájas, vonzó, 
hivogató helyekké tehetjük. Ha kényelmi szempontból nem változtathat- 
juk is templomainkat modern hallgatótermekké, de legalább az egész- 
ségre nem veszélyes, léghuzamtól mentes gyülhelylyé teheti a legkisebb 
község is templomát, a hol mindenesetre lélekemelőbben szól az ének, 
száll az ima, hangzik az ige, mint rozoga épületekben. Nem habozom 
kimondani azon meggyőződésemet sem, hogy mennyezeteinken a most 
is ott található primitiv figurák helyett egy-egy művészi urvacsorai 
kép nagyban emelné a templomi hangulatot. De ha a protestans puri- 
tanismus még mindig félne a képzőművészettel kezet fogni: akkor 
legalább arra kellene törekednünk, hogy a nagy ritkán alkalmazott 
meszelés helyett: egyszerüen bár. de izlésesen festessenek ki templo- 
maink." 

ZENE. Boér Gergely, a kolozsvári állami tanitóképezde zenetanára 
az intézet fennállásának huszonötödik évfordulati ünnepélye alkalmából 
oct. 9-én, volt és jelenlegi tanitványainak részvételével nagy hangver- 
senyt rendezett a kolozsvári nemzeti szinházban. A  hangversenyben 
mintegy százharmincz-negyven tanitványa vett részt, énekkel, hegedü-, 
harmonium- és zongorajátékkal. A közönség osztatlan elismerése kisérte 
a sikerülten eléadott darabokat és meg-megújuló tapsa jutalmazta a 
mestert és tanitványait. Boérnak a közönség és a tanitványok köréből 
ezüstkoszorukat és más értékes tárgyakat nyujtottak át. Erdemeihez 
méltón ünnepelték. Örömmel emlékezünk meg ezekről annálinkább, mert 
reánk nézve ez ünnepélynek még más jelentősége is van. Boér a mi 
körünkből származott, a mi iskolánkban tanult, a mi egyházunk emlőin 
növekedett. Lelkét, érzelmét az a vallás táplálta, a melyről némelyek 
azt állítják, hogy rationalikus hite az érzelmi rész hátrányára van, 
holott hogy nincs hátrányára, azt éppen a kedély-világ eme ki- 
tünő képviselőjének példája elég megfoghatóan mutatja.  Kifejezzük 
óhajunkat, hogy sokáig szolgáljon annak az ügynek, melyet alapos tudá- 
sával és teljes lelkesedésével szolgál ! 

DLEÁNYGYMNASIUM. Megemlékeztünk volt a közoktatásügyi minis- 
ternek ama rendeletéről, a mely a nők előtt az egyetem folyosóit 
megnyitja s azt is emlitettük egy korábbi szemlében, hogy a buda: 
pesti , Nőképző Egyesület" egy leánygymnasium felállítását határozta 
él. A leánygymnasinm septemberben meg is nyilt. A tantervvázlat is 
elkészült s ennek alapján a közoktatásügyi minister a gymnasiumnak 
megadta a nyilvánossági jogot. A tanterv-javaslat szerint ez iskola 
czélja magas szinvonalu magyar nemzeti miveltséget adni a magyar 
leányoknak. A fiuiskolák tantervétől eltér a következőkben: A latin- 
nyelvi oktatás csak az 5. osztályban kezdődik, a reáliskolák latin- 
nyelvi oktatásának a nyomán haladva. Mind a négy alsó osztályban 
tanittatik a németnyelv. Mind a nyolcz osztályban ókori irodalom, 
tulnyomólag görög, kisebb mértékben latin iróknak fordításokban való 
olvastatásával. Itt a fiuiskolák görögöt pótló tanfolyama lebegett a 
bizottság előtt. Rajz és ének kötelező mind a nyolcz osztályban ; az 
alsó négy osztályban még a női kézimunka. Ez a tanterv nagyjában 

a fiuiskolák tanterve nyomán jár, mert szem előtt kell tartania azt a 
czélt, hogy a leányok is tehessenek érettségi vizsgálatot. De helyesen 
kiemeli a leányok képzése szempontjából azokat a tárgyakat, a melyek 
az aesthetikai érzék nevelésére alkalmasabbak, mint a rajz és ének. 
A leánygymnasium felállítása a hazai közoktatásügy történetében igen 
fontos fordulópontot képez. Az a magasabb nemzeti nevelés, melyet a 
tanterv czélul tüzött ki, termékeny magvakat fog elhinteni a fogéko- 
nyabb leánykeblekbe. Ezzel a ténynyel az u. n. női kérdés is kezd 
gyakorlatilag megoldódni s azt hiszszük, sokkal üdvösebb e kérdésnek. 
ily irányban való tárgyalása, mint az a sok elmélet, a mi pl. Német- 
országon e kérdésről nap nap után megjelenik. 

ÉRgresirőx. Előttünk van a kolozsvári, sz.-kereszturi gymnasiu- 
mok és a tordai áll. polg. fiu, leány- és elemi leányiskola értesitője 
az 1895—96-ik évről Boros Sándor, Sándor János és Varga Dénes 
igazgatók szerkesztésében. A kolozsvári főgymnasium története a mi- 
nisteri felhivás értelmében a milleniumi ünnepségek évében az Erte- 
sitőben nem jelenhetett meg. De vigasztal egy remény. A milleniumi 
év gombaszámra termelte a ,történetek"-et. A "szó eredeti s nem 
épen jó értelmében ,lázas" sietséggel készültek az iskolák történetei. 
Hogy az ilyen gyors munka kitünő müveket nem hozhatott létre, na- 
gyon természetes. A legtöbb milleniumi ,történet" nem egyéb jól- 
roszul, rendszerrel vagy rendszertelenül összeállított adathalmaznál. A 
tulnyomó résznél feldolgozásról szó sem lehet. Igaz, hogy a ministeri 
rendelet követelte az adatok okiratszerü összeállítását, de a történet- 
iróknak itt nem kellett volna megállaniok. Egy rendkivül nagy haszna 
még is lesz e ,történetek"-nek s ez az, hogy egy jövő történetiró 
számára, a ki a hazai iskolázás multját és jelenét a legapróbb dol- 
gokra kiterjedő részletességgel hiven és mesterileg megirni vállalkoz- 
nék, ez összegyüjtött adatok a legjobb szolgálatot tehetnék. Mert a 
milleniumi Értesitők az Bötvös br. előtt lebegett szép célt nem érték 
el: Ez az oka épen, a miért részben örülünk a főiskolánk története 
megjelenésének a késéséért. Több idő lesz a kutatás, összeállítás, rend- 
szerezés és feldolgozás munkájára. Ez az oka annak, hogy mig az 
állami középiskolák Ertesitői nagy, vaskos és diszes köteteket tesznek 
ki, a kolozsvári főiskola Értesitője a szokott egyszerü alakjában jele- 
nik meg. De a szokásos adatokon kivül hozza a május 9-iki mille- 
náris emlékünnepen elmondott beszédeket. Az Értesítő adatai szerint 
a hittani intézetben müködött 7 tanár; a növendékek száma 16. A 
főgymnasiumban 21 tanár, 3 rendkivüli tárgyat előadó tanár és II 
hitoktató; a növendékek száma volt 296. Az elemi iskolában mükö- 
dött 3 tanitó, a tanulók száma 62. A tanszerek és gyüjtemények ro- 
vatában örömmel jegyezzük fel, hogy a történelmi philologiai szertár- 
nak az alapja megvettetett s igy a humanus studiumoknál is lehetsé- 
ges lesz az oly sokszor s helyesen követelt szemlélhető oktatás. A 
földrajzi, természetrajzi szertárak is örvendetesen gyarapodtak. A fő- 
iskolai könyvtár ajándékozott müvekkel gyarapodott. A sz2.-kereszturi 
iskolánk Ertesitőjét Pap Mózes visszaemlékezése nyitja meg. Rövid 
visszapíllanmtás ezeréves nemzeti multunkra, czimmel. A mult évi Ér- 

tesitőben is egy derék értekezést olvastunk tőle. Ifjui hévvel és lelke- 
sedéssel szól tanitványaihoz s szerencsés tapintattal választja ki és 
csoportosítja az ezeréves mult kiemelkedő eseményeit. Működött 9 
tanár, 4 hitoktató; volt 163 egymn. és 26 előkészítő osztálybeli ta- 
nuló. A könyvtár számszerü gyarapodása nagynak mondható; sajnos 
azonban, hogy a vásárolt és ajándékozott könyvek nincsenek czim 
szerint feltüntetve, valamint a rajzterem felszerelési butoórzata sincs. 
Az ,olvasó-szavaló"-egylet elnevezés fölösleges és nehézkes. — A tor- 
dai állami polg. fiu-, leány- és elemi leányiskola értesítője szerint 
a fiuiskolában volt 149, a leányiskolában 109, az elemi leányiskolá- 
ban 179, az ismétlő elemi leányiskolában 40 tanuló; vallás szerint 
legnagyobb számmal ev. ref. és unitáriusok. Az Értesitő gondos szer- 
kesztésben az iskolák története nélkül jelent meg. — A budapesti 
unitárius egyházközség értesítője az 1895, évről Lőrinczi Dénes h. 
lelkész szerkesztésében beszámol 1. a budapesti anyaegyházközség 
erkölcs-vallási, vagyoni és pénzügyi állapotáról és 2. a leány- és fiók- 
egyházközségekről. Megemlitendő, hogy Seregélyesen ez évben alakult 
egy fiók-egyházközség 37 lélekkel. A budapesti anya- s hozzátartozó 
2 leány- és 5 fiók-egyházközségben a lélekszám volt 3053; az anya- 
egyházközség megalakulásakor volt 223. — A magyarhomi úg. hitv. 
ev. keresztény egyház eyyetemes theologiai akadémiájának értesítője 
az 1895—96. évről dr. Masznyik Endre akad igazgató szerkesztésé- 
ben hozza egy isk. év történetét. A tanári karban változások történ- 
tek: dr. Schneller István helyébe, ki a kolozsvári tud.-egyetem philo- 
sophiai tanszékére neveztetett ki, Stromp László választatott meg. Az 
1895. jul. 29-én elhunyt Vasskó Gyula székét, kinek emlékét dr. Masz- 
nyik szeretettel örökiti meg az Ertesitőben, helyettesek látták el, va- 
lamint a lelkészszé választott Krupecz Istvánét is, a mely azután Ko- 
vács Sándor s. lelkész megválasztatásával betöltetett. A theologusok 
segélyezése czéljából , Evang. theologusok Otthona: czimmel interna- 
tus alapittatott, melynek vagyona 1896. jun. 10-én 5572 ítt. 14 kr. 
volt. Legfontosabb mozgalom az ág. hitv. ev. egyház kebelében az a 
törekvés, a mely a soproni, eperjesi és pozsonyi theol. intézeteket 
egyesiteni akarja. Ez egyesítés okai: a hallgatók csekély száma, "a 
fentartó testületek szegénysége; a theol. szakoktatás és lelkészképzés 
érdeke, mely az anyagi erők összpontosítását szükségesnek bizonyitja 
s egy a ker. jellemképzés, a hazafias érzület s a testvéri viszony 
ápolásának szempontjából kivánatos internatus, annak czélszerü be- 
rendezése és fentartása. Az eperjesi theol. intézet az egyesítés ellen 
van, nem fogadván el az egyesítés eszméje mellett felhozható indoko- 
kat. Az egyesítés kérdése már régibb keletü, de mais a legfontosabb. 
Jelen állása ez: a theol. akad. nagybizottság e tárgyban egy albizott- 
ságot küldött ki, a mely 1896. ápril 29-én következő egyhangu meg- 
állapodásra jutott: , Tekintettel a zsinati alkotmánynak a theol fő- 
iskolákra vonatkozó s végrehajtásra váró rendelkezéseire s különösen 
is a lelkészképzés egyetemes jellegére s érdekeire, a theologusok cse- 
kély számára, a közegyház s egyes kerületek pénzügyi viszonyaira és 
az adott helyzetre s viszonyokra: 1. Az egyetemes theol. akadémia 

és a két testvér theol. intézet egyesitését szükségesnek és megvalósi- 
tandónak tartja. 2. Az egyesítés a soproni és eperjesi theol. intézet- 
nek az egyet. theol. akadémiába Pozsonyban való beolvasztásával 
történjék s az ekként létesitendő intézet e nevet viselje: , Az úg. hitv. 
ev. keresztyén. eyyház egyesített theologiai fakultása." Továbbá: az 
egyesítés kezdődjék 1896—97. tanévvel, 6 év mulva az eperjesi és 
soproni intézetek szüntettessenek meg; az egyesitett theol. fakultással 
seminarium és internatus szerveztessék. Az albizottság javaslatát, 
melynek általánosabb részét közöltük, a theol. nagybizottság magáévá 
tette, elfogadta s most már -— mint az igazgató mondja — nem 
lehet más óhajtásuk, minthogy ez a nagy kérdés minél előbb helyes 
megoldásra találjon. 

Májai Isrvás Tf. A régi gárdának egy tagja veszett el benne. 
Értjük azt a gárdát, mely hősi vitézséggel végig szolgálta az 1848-iki 
szabadságharczot, azt a gárdát, mely tanuló ifju emberekből alakult, s 
melynek jelesebb tagjai aztán a forradalom után többnyire mint papok 
és tanárok kerestek és találtak egyházaik szolgálatában alkalmazást. 
Májai egyike volt ezek közűl a legjobbaknak. Tordán az unitárius 
gymnasiumban nyert tanárságot és ott volt .tanár azután is, hogy e 
gymnasium polg. iskolává alakult. Tanári kötelességei hiv teljesítése 
mellett mindig buzgón munkált közre az egyházközségi dolgokban is 
és mint a vallásközönség főtanácsának tagja, annak gyülésein rendesen 
részt vett. Családját odaadólag gondozta s mint ember közkedveltség- 
nek örvendett. Sokat hozott át magában abból a patriarchalismusból, 
a mit 1848 előtt ismertek, s a mi az embereknek a modern életben, 
mind nagyobb ritkaságáért annál kedvesebb. Májait a társaságokban 
nagyon szerették. A , kedves koma" az ő szájából természetesen hang- 
zott, mert mindenki érezte, hogy ő maga tényleg az is. Májai az iro- 
dalommal is foglalkozott, nem egy jóltevőnkről irt emlékbeszédet vagy 
életrajzot, melyek folyóiratunk korábbi köteteiben olvashatók. A köz- 
hasznu és kedvelt férfiut átalános részvét közt helyezték végnyugalomra. 
Aldás emlékén! 

EGY Hiv MUNSKÁST veszitett el az unitárius egyház Jakab József 
iszlói pap halálában. Hiven munkált a rábizottakban és aztán volt ez 
egyszerü emberben valami abból, mi a lelki nagyság. Szerény anyagi 
körülményei közt is mindig több világosságra, több tudásra törekedett 
s igy lett levítából egy egész meglepés számba ment lelkészi vizsga 
után rendes pappá. Még sokáig szolgálhatott volna, de egy hirtelen 
jött betegség kioltotta életét a mintegy ötven éves koru férfinak. Ha- 
lálát annak idején nem adta tudtul szomoru jelentés, csak egy kis kör 
részvete kisérte sirjába, de nemes emlékét környezze tisztelet. 

GYÁSZHIREK : Májai István, tordai tanár életének 67-ik, második 
házasságának 22-ik, szolgálatának 40-ik évében sept. 28-án megszünt 
élni. Halála nejét Binetz Etelkát, gyermekeit Májai Béla cs. és kir. 
százados-hadbirót, Májai Ivánkát, Varga Dénes tordai polg. isk. igaz- 
gató nejét s kiskoru Dezső fiát érinti a legfájdalmasabban. — Nagy 
Sándor h. karácsonfalvi pap elvesztette nejét Martonosi Gálfi Borbá- 
rát, kivel 46 évig élt boldog házasságban. 


Aranykönyv. 


AZ EZERÉVES EMLÉKALAPRA" TETT KEGYES ADOMÁNYOK. 


(Negyedik közlemény.) 


ti6Bap Mózesznyüg. tanár TOTda S s ssss eza DI ÍTb— a Kb; 
117. A csókfalvi egyházközség hiveinek közadako- 
zásból Sárosi József, lelkész és hadnagy Jó- 
ZZENÖTOMÁTMÓK OT ŰJ TÓ ÜYÉD Esz ezel töle imészkt vá 10 frt — kr. 
ÜSSZESBNEÉ ELOK ÜG S sze öl kerő 


A előbbi 3 közl. összege... 885 frt 18 kr. 
Együtt: 900 írt 18 kr. 

Hogy két hónap alatt csak 15 frttal gyarapodott ez az alap s általában 
még csak 900 frtból áll, nagyon elszomorító lenne, ha ezt egyszersmind az 
unitárius buzgóság és áldozatkészsíg mértékének kellene tekinteni. De én nem 
tudom s nem is akarom annak tekinteni, sőt különböző okokból meg is tudom 
magamnak magyarázni az adakozásoknak a közelebbi két hónap alatt történt 
megakadását. Minél fogva teljesen meg vagyok győződve, hogy két hónap 
mulva, a mikor az ötödik közleményt fogom tenni, jóval nagyobb összeget 
mutathatok ki. Mert azt még csak gondolni is lehetetlen, hogy 117 sorszámmal 
le kelljen zárnunk egy ?Fzredéves emlékalapc czimen nyitott aranykönyvet. 

Kolozsvárt, 1896. okt. 21. FeREncz Józser, 

unitar. püspök. 


ADAKOZÁS A KOLOZSVÁRI UNITÁRIUS TEMPLOM BELSŐ SZÉPI- 


TÉSÉRE. 
(Harmadik közlemény.) 
SZÁSZEÁKÁTOSÉ e ess aa bet e szertzjere EEG TÉT, 5 TO 100 frt. 
TA aa elt GÁD SE ete e d ekoté elen 9i ezeus made mim nie ő BI GE Ezt 20 
E közlemény összege ... 120 fit. 
Az előző közlemény összegét, 879 frtot hozzáadva, összesen : 999 írt. 
A nemes adakozóknak hálás köszönet. Még sokan vannak a hivatalosak. 
Kolozsvárt, 1896. oct. 29. PÉTERFI DÉNES, 
unitar. pap. 


Krutás Sánpok (róm. kath.) és neje szül. Kovács Anna (unitár.) az árkos 
unitárius egyházközségnek egy bordeaux bársony, szép himzéssel és aranyozott 
rojttal ellátott szószék takarót voltak szivesek ajándékozni. Értéke 60 frt. Jaa 
gadják a jószivü ajándékozók hálás köszönetünket. Az egyházközség nevében 

Árkos, 1896. sept. 


BARABÁS ANDRÁS, CSIFÓ JALAMON, 
cgyházkebli gondnok. lelkész 
A SEPSISZENTGYÖRGYI UNITÁRIUS EGYHÁZ számára Kiss Mihály hitrokonunk 
és neje ev. ref. vallásu, egy diszes kiállításu ezüst, belül aranyozott, urasztali 
poharat ajándékoztak, melynek értéke 18 frt. Szép emlékkel örökitették meg, 

nevöket e millenáris esztendőben, miért e helyen is ugy a magam, mint egy- 
házam nevében szives köszönetet mondok. 

Sepsi-Szentgyörgy, 18 6. okt. 6. Jöózser Lagos, 

unitárius lelkész. 

NYILVÁNOS KÖSZÖNET. Tóth József, egyházközségünk derék gondnoka és 
neje Serester Anna urasszony egy 100 Írt értékü, fekete, selyembársonyból 
készült, ezüsttel himzett és szegélyezett szószéktakarót sziveskedtek ajándé- 
kozni. A diszes kiállitásu takaró Serester Anna urasszony boldogult, elsö férje 
emlékére a következő felirattal készült: 5A felejthetetlen hű férj Kis István 
emlékére — e takarót — készítette Serester Anna és Tóth József. 1896.c Az 
áldozatkészség e szép tényeért fogadják e helyen is szives köszönetemet. Vajha 
a keresztény szeretet és buzgóság e szép példája tehetősebb hiveink között 
követőkre találna, hogy templomi s föleg urasztali szerelvényekben olyan sze- 
gényes egyházközségünk érezné olykor-olykor az áldozatkészség angyalának 
szárnyalebbenését ! 

Kökös, 1896. okt. hó LöRIsczi DÉNESs, 

lelkész. 


